САЙЛОВ КОДЕКСИ САЙЛОВЛАР СИФАТИГА ТАЪСИР КЎРСАТАДИМИ? - Ўзбекистон овози газетаси\nАтрофга диққат билан боқсак, одамлар мамлакат ҳаётидаги сиёсий янгиликлар билан қизиқаётгани, дахлдорлик ҳисси билан яшаётганини кўрамиз. Икки киши учрашса, гап орасида қонунчиликдаги янгиликлар ҳақда сўз бориши ҳам табиий ҳолга айланяпти. Ҳатто ижтимоий тармоқларда қарор ва кодексларнинг мазмун-моҳияти, халққа қанчалик наф келтириши ҳақида қизғин муҳокамалар бўлмоқда. Хусусан, яқинда қабул қилинган Сайлов кодекси ҳам шулар жумласидандир.\nСайлов кодекси лойиҳасини ишлаб чиқиш вазифаси, унинг ижросини таъминлаш Президентимиз томонидан имзоланган Фармонда аниқ белгилаб берилган эди. Унга биноан Марказий сайлов комиссияси раиси раҳбарлигида Олий Мажлис палаталари, Адлия вазирлиги, сиёсий партиялар ва бошқа жамоат ташкилотлари вакиллари, олимлар, экспертлар иштирокида ишчи гуруҳи тузилди. Кодекс лойиҳасини тайёрлаш жараёнида ишчи гуруҳи томонидан 20 дан ортиқ давлат тажрибаси, халқаро мезон ва талаблар атрофлича ўрганилди. Сайловга доир 10 дан ортиқ халқаро ҳужжатлар таҳлил қилинди. Уларнинг асосий ғоя ва тартиблари лойиҳага чуқур сингдирилди.\nКодекс лойиҳаси икки йил давомида тайёрланди. Республика меъёрий-ҳуқуқий ҳужжатлар лойиҳалари порталига жамоатчилик муҳокамаси учун ўзбек ва рус тилларида жойлаштирилди. Шундан сўнг Олий Мажлис Қонунчилик палатасида қабул қилиниб, 18 боб, 103 моддадан иборат ушбу Сайлов кодекси Сенат томонидан маъқулланди. 25 июнда Президент имзоси билан кучга кирди.\nХўш, бизга Сайлов кодекси керак эдими, унинг аҳамияти нималардан иборат? Жамиятимизда унга эҳтиёж бормиди?\nАввало, сайловга оид қатор қонун ва қонуности ҳужжатлари яхлитланди. Уларнинг барчасида деярли бир хил маънони англатувчи меъёрлар бор эди. Бу уларни қўллашда муайян қийинчиликларни юзага келтираётганди. Айтиш керакки, сайловларга тайёргарлик кўриш ва уни ўтказиш тартиб-қоидалари қонун даражасида эмасди. Жараён шу вақтга қадар Марказий сайлов комиссиясининг низом ва йўриқномалари билан тартибга солинарди.\nСайлов кодекси қабул қилиниши натижасида қонуний меъёрлар билан фуқароларнинг сайлов ҳуқуқларига риоя этилиши, сайловларда эркин қатнашиши учун шароит яратилди. Депутатликка, президентликка номзод кўрсатадиган сиёсий партиялар ва номзодларга сайлов кампанияси давомида тенг шароит яратиш имконияти янада мустаҳкамланди. Шунингдек, мазкур кодекс орқали илгари қонунчилигимизда бўлмаган мутлақо янги тартиб ва қоидалар киритилди. Булар нималардан иборат?\nОлдин Ўзбекистон Экологик ҳаракати учун (ҳозир Экология партияси) Қонунчилик палатасига махсус ўрин ажратиларди. Янги кодексга биноан мазкур тартибга амал қилинмайди. Эндиликда ҳар бир партия депутатликка ўринлар учун кураш олиб боради. Сайловчилар ягона электрон рўйхатининг амал қилиш тартиби ҳам белгиланди. Шу билан бирга, ягона ҳужжат — сайлов бюллетени жорий этилиб, «сайлов варақаси» бекор қилинди.\nСайлов кодексидан шу пайтгача қонунчилигимизда бўлмаган ўнлаб янги меъёр ва қоидалар жой олди, амалда бўлган айрим тартиб-қоидалар бекор қилинди. Жумладан, номзодлар ишончли вакиллари сафар харажатларини сайловни ўтказиш учун ажратилган маблағ ҳисобидан тўлаш тартиби белгиланди. Халқ депутатлари вилоят Кенгаши депутатлигига номзодларнинг ишончли вакиллари сони 3 дан 5 нафаргача кўпайтирилди.\nҲаётда инсон турли вазиятларга тушади. Айниқса, масъулиятни ҳис этган шахс истайдими, йўқми синовли жараёнларда ҳаяжонланади. Ёки сайловда илк бор қатнашаётган йигит-қиз овоз бериш хонасига кирганда нима қилишини билмай қолади. У ерда сайловчи атрофдагилардан ёрдам ололмайди. Ўзи танлаган номзодининг фамилияси тўғрисидаги катакчага ёдига келган белгини қўяди. Маълумот ўрнида айтиш керакки, олдинги тартибга кўра, фақат қўшув(+) белгисидан фойдаланиш мумкин бўлган. Акс ҳолда бюллетен бузилган, деб топилган. Янги кодексда бу борада ҳам қулайлик яратилди. Қўшув(+), икс(х) ва тўғри(v) белгиларидан фойдаланиш мумкинлиги белгиланди.\nЯна бир янгилик. Сайлов участкасида овозларни санаш баённомасининг нусхасини 48 соатдан кам бўлмаган муддатда жойлаштириш лозим. Шунингдек, давлат ҳокимияти вакиллик органларига сайлов пайтида сайлов округларини тузишдаги сайловчилар сонидаги мумкин бўлган энг кўп фарқ 10 фоиздан ошмаслиги кераклиги ҳам кодексда ўз аксини топди.\nКодекснинг яна бир аҳамиятли жиҳатига тўхталсак. Участка сайлов комиссияси аъзолигига номзодлар фуқароларнинг ўзини ўзи бошқариш органлари, жамоат бирлашмалари, корхоналар, муассаса ва ташкилотлар томонидан тақдим этилади. Номзодларлар халқ депутатлари туман, шаҳар Кенгашларининг мажлисларида муҳокама қилиниши ҳамда тегишли сайлов комиссиясига тасдиқлаш учун тавсия этилиши лозим.\nСайлов олди имзо йиғиш масаласи ҳам муҳим саналади. Олдин бир фуқаро фақат бир партиядан кўрсатилган номзодга имзо қўйишга ҳақли эди. Бу галги сайловда эса бир фуқаро бир неча партиядан кўрсатилган номзодга имзо қўйишда иштирок этиши мумкин.\nОлий Мажлис Қонунчилик палатаси ва маҳаллий Кенгашларга сайловлар бир пайтнинг ўзида ўтказилган ҳолларда ягона сайлов участкасини ташкил этиш кўзда тутилди. Олий Мажлисининг Сенати аъзоларини сайлаш тартиби қонун даражасида белгиланди.\nМаълумки, Қонунчилик палатаси депутатлари, Сенат аъзолари дахлсизлик ҳуқуқига эга. Янги кодексга кўра, Марказий сайлов комиссияси аъзолари ҳам шу имтиёзга эга бўлади. Бу сайлов жараёни ҳаққоний ва ошкора ўтказилишига ижобий таъсир кўрсатиши керак.\nЯнги кодексда сайловларни ташкиллаштириш, ўтказиш ва натижаларини эълон қилиш масалалари бўйича жисмоний ва юридик шахслар мурожаатларини кўриб чиқиш масаласига ҳам тўхталиб ўтилган.\nСайлов давлат, жамият, фуқаролар учун ҳам ўзига хос имтиҳон. Зеро, бу синовда мамлакат ва миллат келажаги учун муҳим қарорни ҳаммамиз биргаликда қабул қиламиз.


Аллоҳнинг исм ва сифатлари: Азиз исмининг маъноси\nBy Муҳаммад Ҳабибуллоҳ on 01/06/2016 АЛЛОХНИНГ ИСМ ВА СИФАТЛАРИ АҚИДА ИСМЛАРНИНГ МАЪНОЛАРИ\nАзиз исмининг маъноси\nАзиз сўзи араб тилида кучли, қувватли, қудратли, енгилмас ҳамда ғолиб маъноларини ифодалайди.\nАллоҳ таолонинг Азиз исми Қуръони Каримда тўқсон икки марта зикр қилинган. Жумладан:\n“Билингки, Аллоҳ Азиз ва Ҳакимдир” (Бақара: 260).\n“Аллоҳ Азиз ва интиқом соҳибидир” (Оли Имрон: 4).\n“Албатта Раббингиз Азиз ва Алим (илмли)дир” (Шуаро сурасида бир неча маротаба такрорланган).\n“Аллоҳ Азиз ва мағфиратли зотдир” (Фотир: 28).\nҚатода роҳимаҳуллоҳ айтадилар: “Азиз – агар интиқом-ўч олса кучли интиқом олувчи, дегани”.\nИбн Жарир роҳимаҳуллоҳ айтади: “Азиз – душманларидан қаттиқ ўч оладиган зот”.\nИбн Кайсон роҳимаҳуллоҳ айтади: “Азиз – ҳеч нарса уни ожиз қолдира олмайдиган зот. Бунга қуйидаги оят далил бўлади: “Аллоҳни осмонларда ҳам, ерда ҳам бирон нарса ожиз қолдира олмайди” (Фотир: 44).\nҚуртубий роҳимаҳуллоҳ айтади: “Азиз – қудратли, ҳеч кимса унга қарши чиқа олмайдиган зот”.\nДемак, Аллоҳ таолонинг “Азиз” исми тўртта маънони ифодалайди:\n1. Қарши чиқиб бўлмайдиган Қудратли;\n2. Мағлуб бўлмайдиган Ғолиб;\n3. Кучли ва Қувватли;\n4. Унга ҳеч нарса тенг келмайдиган.\nАллоҳ таолонинг Азиз эканига иймон келтириш мўмин кишига беназир шижоат ва жасорат ато этади. Чунки Раббисининг кучли, енгилмас, барчадан ғолиб эканига ишонган киши асл куч манбаи Аллоҳ экани, Унинг хоҳлагани бўлиб, хоҳламагани бўлмаслиги, Унинг хоҳишининг қаршисида одамлар хоҳишининг заррача ҳам аҳамияти йўқ эканини тушуниб етади. Бу нарсани пайғамбарлар тарихида кўришимиз мумкин. Масалан, Фиръавн Мусо алайҳиссалом туғилиши ва у сабаб ўз ҳукмронлигининг ниҳоясига етишидан қўрқиб, Бани Исроилдаги барча ўғил чақалоқларни қатл қилишга фармон берди. Бироқ унинг бу қилмиши бефойда эди. Чунки Мусо алайҳиссаломни пайғамбар қилиб юборган зот Азиз – ҳеч кимдан мағлуб бўлмайдиган, қудратли зот эди. Фиръавн ўз мулкини сақлаб қолишга ҳар қанча чиранмасин, Аллоҳ таоло Мусо алайҳиссаломни нафақат сақлаб қолди, балки Фиръавн қасрида, Фиръавннинг ўзига тарбия қилдирди!!\nЮсуф алайҳиссаломнинг акалари уни ўлдириш мақсадида қудуққа ташлашди. Бироқ уларнинг бу қилмишлари бефойда эди. Чунки Юсуф алайҳиссаломга Азиз бўлган зот акаларини унга сажда қилдиришни ваъда қилган эди!\nЯҳудийлар Исо алайҳиссаломни ўлдириб, хочга михламоқчи бўлишганида, Аллоҳ таоло у кишини осмонга кўтарди. Яҳудийларнинг тузган режалари пучга чиқди. Чунки Исо алайҳиссаломни пайғамбар қилиб юборган зот Азиз – ҳеч ким унга қарши чиқа олмайдиган зот эди!\nМакка мушриклари Пайғамбаримиз Муҳаммад соллаллоҳу алайҳи ва салламни ўлдириш учун қўлларидан келганича ҳаракат қилиб, бу ишни рўёбга чиқариш йўлида шайтон бошчилигида режалар тузишди. Уларни қўрқитаётган ягона нарса – араблар исломни қабул қилиб, улар ўз мансабларидан ажраб қолишлари эди. Бироқ Иблис бошчилигида тузилган бу режа Расулуллоҳ соллаллоҳу алайҳи ва салламнинг ҳижрат қилишлари, Мадинада ислом ривожланиб, бу дин бутун дунёга ўз нурини таратишига сабаб бўлди. Чунки бу дин Азиз – ҳаммадан устун ва бутун куч-қудрат манбаи бўлган зотнинг дини эди!\nДемак, асл куч ва қудрат манбаи Аллоҳ таолодир. Агар биз хорлик ботқоғидан чиқиб, азизлик сари интилмоқчи бўлсак, унда шу азизликни ҳақиқий эгаси бўлмиш Аллоҳ таолодан сўрашимиз лозим. Азизликка эришиш учун гуноҳ ишларни эмас, балки Аллоҳни рози қиладиган ишларни қилишимиз керак. Бу ҳақда Аллоҳ таоло Оли Имрон сурасида: “Айтинг: “Мулкнинг эгаси бўлмиш Аллоҳим, Сен хоҳлаганинга мулкни берасан, хоҳлаганингдан мулкни қайтариб оласан, хоҳлаганингни азиз қиласан, хоҳлаганингни хор қиласан. Яхшилик сенинг қўлингдадир. Албатта Сен барча нарсага қодир зотсан”, Фотир сурасида эса “Ким азизлик истаса, азизликнинг барча тури Аллоҳнинг қўлидадир” – дейди.\nДемак, инсон қанчалик Аллоҳ таолога итоат қилса, шунчалик азиз бўлиб бораверади. Энг азиз инсонлар – пайғамбарлардир.\nАллоҳ таолонинг “Азиз” исми кўп ўринда “Раҳим” (Раҳмли) исми билан бирга айтилган. Бу шуни кўрсатадики, инсон азизликка эришиши учун кечиримли бўлиши керак. Абу Ҳурайра розияллоҳу анҳудан ривоят қилинган ушбу ҳадис ҳам, худди шу маънони ифодалайди: “Садақа туфайли мол-давлат камаймайди. Бандаси кечиримли бўлгани сари Аллоҳ таоло уни азиз қилаверади. Аллоҳ Унга товозе қилган банданинг обрўсини кўтараверади” (Муслим ривояти, 2588-ҳадис). Банда ўч олишга кучи етса ҳам, кечириши уни одамлар олдида азиз қилади, шунингдек, бу иши учун олган савоблари билан охиратда ҳам азиз бўлади.\nАллоҳ таолодан гуноҳ ишларимиз туфайли қўлимиздан бой берган азизликни қайтадан қўлга киритиш йўлида бизларга тафвиқ беришини сўраймиз. Аллоҳ таоло ҳаммамизни ёлғиз Ўзидан қўрқадиган, фақат Ўзидан азизлик истайдиган бандалари қаторида қилсин, бу дунёда ҳам, охиратда ҳам барчамизни азиз қилсин!\n Ибн Жарир роҳимаҳуллоҳ ўзининг тафсирида ривоят қилган (28/36).\n “Жомеул баён” (7/90).\n “Тафсири Қуртубий” (2/131).\nAvvalgi maqolaҲайздаги аёлга ва жаҳл чиққанда айтилган талоқ ҳақида\nKeyingi maqola Мўйловни қисқартириш\nСалибек 01/17/2018 14:58\nsalibek ismining maanosini bilmiyman


Аҳолининг 96% ўзини Ўзбекистон фуқароси деб ҳис қилади\n03:28 19 Ноябр 2018\n12:48 08.09.2015 (Янгиланган 12:52 08.09.2015) Ҳавола олиш\nЎзбекистон аҳолисининг миллий хусусиятлари бу: меҳнатсеварлик, ҳалоллик, кўнгилчанлик, меҳмондўстлик ва катталарга ҳурмат.\nТОШКЕНТ, 8 сен — Sputnik. "Ижтимоий фикр" жамият фикрини ўрганиш маркази маълумотига кўра, Ўзбекистон аҳолисининг 96% ўзини Ўзбекистон фуқароси эканлигини ҳис қилади.\nУшбу сўров мақсади – республика аҳолисининг Мустақиллик йилларида “Миллий ўзлигини англаши” шаклланиш жараёни ва унинг тузилиши, миллатлараро мунособатларнинг ижобий барқарорлиги келажагини ўрганиш. Сўров республиканинг барча бурчакларидан турли миллат ва турли динга мансуб аҳоли орасида ўтказилди.\nСўралганларнинг 97%дан кўпининг фикрича: Ватан — бу туғилиб ўсган жой ва яшаётган уй тимсолидир. Улар мамлакат тарихи ва маданиятини яхши билишлари ва ўзларини ватанпарвар деб ҳисоблашларини маълум қилганлар. Кўпчиллик Ўзбекистон давлат герби ва байроғи билан мағрурланади. "Мустақиллик – бу тарихий ривожланишнинг зарур босқичи ва мамлакатнинг ажралмас бўлаги", — деб ҳисоблайди.\n“Мустақиллик сизга нима берди” деган саволга – Ўзбекистонликлар – эртанги кунга ишонч, ўз келажагини эркин белгилаш ҳуқуқи ва миилий урф-одатларни сақлаб қолиш имконияти, деб жавоб бердилар.\nСалкам 92 % аҳоли — Ўзбекистон бу кўп миллатли мамлакат ва конституция барча миллат ва дин вакилларига бир хил ҳуқуқ беради деб ҳисоблайди. Сўралганлар орасида турли миллат вакиллари борлигини ҳисобга олсак, бу аҳолининг мутлақ ҳамжиҳатликда яшаётгани ва келажакка ишонч билан қараётганининг гувоҳи бўламиз.\nХотин-қизлар қўмитаси Ўзбекистонда никоҳ ёшини катталаштиришни тавсия қилди .\nИИББ: Эҳтиёт бўлинг Интернетда чув тушманг\nХорижий фирибгарлар бир неча ўзбекистонлик ишонувчан фуқароларни Интернетда чув туширишди.\n2019 йилнинг биринчи ярмида Шавкат Мирзиёев Канадага бориши маълум бўлди.\n23:23Худди эртакдагидек – Красноярскни сеҳрли туман чулғаб олди\n22:17ИИББ: Эҳтиёт бўлинг Интернетда чув тушманг\n17:43Ўзбекистонда никоҳ ёши оширилиши мумкин\n15:46Шавкат Мирзиёев 2019 йилда Канадага боради\n15:21"Малика"да олиб қўйилган телефонлар суд орқали қайтарилади\nКриштиану Роналду бўйдоқлик билан хайрлашди: футбол юлдузи кимни танлади\nТошкентлик жозибадор пианиночи ажойиб видео билан ўртоқлашди\nХудди эртакдагидек – Красноярскни сеҳрли туман чулғаб олди


Ана холос. Неймарнинг “тили боғланган”\n6 сентябрь, 2021, 18:18\nНеймарга қийин бўлди...\nMarca нашри Неймарнинг ПСЖ билан шартномасида бразилиялик ҳужумни тартибга солиб турадиган банд борлигини ва унга кўра, клуб футболчига пул тўлашини маълум қилди.\nМанбанинг хабар беришича, парижликлар Неймар ўзини мулойим ва дўстона тутиши, мухлислар билан очиқ мулоқот қилиши учун унга йилига 6,5 миллион евро миқдорида пул тўлайди.\nШартномага кўра, Неймар клуб раҳбариятининг қарорларини оммавий тарзда танқид қилишига чеклов қўйилган. Шунингдек, футболчи ўйиндан олдин ва кейин мухлисларга миннатдорлик билдириши ва мулоқот қилиши керак бўлади. Ҳужумчига ПСЖ ходимлари ёки мухлислари ҳақида салбий фикр билдириш ҳам таъқиқланган.\nБир сўз билан айтганда, Неймарнинг “тили боғланган”. У ортиқча гапларни гапириб қўймаслиги унга ҳар йили муайян миқдорда даромад келтирмоқда. Ҳужумчининг парижликлар билан шартномаси 2025 йилнинг ёзигача давом этади.\nПСЖ иродали ғалабани қўлга киритди


20 г ёки 50 г дан гель, 1 тубада, картон қутида\n1 г гелда таъсир этувчи модда: Диклофенак натрий - 10мг ёрдамчи моддалар: сут кислотаси, ди-изопропиладипат, изопропил спирти, натрий дисульфати (Е223), гидроксиэтилцеллюлоза, гидроксипропилцеллюлоза, тозаланган сув.\nелка синдроми, бурсит, периартропатия каби юмшоқ тўқималарнинг ревматизмининг локализацияланган шакллари; - периферик бирикмалар ва умуртқа поғонасининг артрози каби локализацияланган ревматик бузилишлари; - пайларнинг чўзилиши ва лат ейишлар каби пайлар, боғламлар мушаклар ва бўғимларнинг, тери шикастланмаганидаги постревматик яллиғланишлари.\nГель фақат сиртга қўллаш учун мўлжалланган. Катталар: Тана соҳасининг даволашни талаб этувчи ўлчамига қараб, 2-4 г (тахминан 1-2 тўлиқ бармоқ учи) ОлфенТМ Гелини тананинг шикастланган қисмига кунига 3-4 марта суртилади (ишқаланмасин). Даволашни тутиб туриш учун ОлфенТМ Гелини шунингдек ОлфенТМ нинг бошқа дори шакллари билан мажмуавий даволашда ишлатиш ҳам мумкин. Суткалик доза 15 г гелдан ошмаслиги керак. қўллашнинг давомийлиги кўрсатмалар ва даволашнинг натижаларига боғлиқ. Даволашнинг мақсадга мувофиқлигини, даволашнинг 2 ҳафтасидан кейин текшириш тавсия этилади. Болалар: учун ОлфенТМ Гелини дозалаш бўйича аниқ тавсиялар йўқ, бироқ, сиртга қўлланганидан кейин диклофенакнинг фақат 6% қайта сўрилишини\nМаҳаллий реакциялар: Баъзида - қичишадиган, қизарган, шишган папулалар бўлган аллергик ёки таъсирловчи дерматит, пуфакчаларнинг ҳосил бўлиши ёки терининг шўралашиши. Тизимли реакциялар Тери тошмаларининг алоҳида ҳоллари, ёруғликка сезувчанликни ошиши, ўта юқори сезувчанликнинг тарқоқ реакциялари (масалан, астма хуружлари, Квинке шиши) бўлиши мумкин. Диклофенак маҳаллий қўлланганидан кейин тизимли ножўя таъсирларнинг пайдо бўлиш эҳтимоли, диклофенак перорал қўлланган вақтдаги ножўя таъсирларининг тез-тезлиги билан таққосланганда катта эмас.\nОлфенТМ Гелини диклофенакка ёки препаранинг ҳар қандай бошқа таркибий қисмига ёки ацетилсалицил кислотасига, бошқа ностероид яллиғланишга қарши воситаларга юқори сезувчанликда ишлатиш мумкин эмас.\nГелни терининг катта соҳаларига ва катта дозаларда узоқ вақт қўллашдан сақланиш яхшироқ.\nҚуруқ, болалар олаолмайдиган жойда, 250С гача бўлган ҳароратда сақлансин.


Диплом ишини ёзиш нархи қайси олийгоҳда қанчалигини биласизми? – mulkdor.com\nДиплом ишини ёзиш нархи қайси олийгоҳда қанчалигини биласизми?\nMarch 8 2019, 04:03 АхлоқЖамиятИқтисодКоррупцияМаданиятМафкурамизМаънавиятМаъорифМаърифатСиёсатТаълим-ТарбияЎзбекистонҚадриятлар\nАУДИТОРИЯ. Ҳамма навбатдаги дарс бошланишини кутаяпти. Бир ўқитувчимизнинг тоби қочган экан, дарс битирувчи курс билан қўшиб ўтказиладиган бўлди. Орқа ўриндиқда ўтирган курсдаги икки талабанинг баланд овоздаги суҳбати эътиборимни тортди:\n— Қайси мавзуни танладинг деди ёнидаги шеригига.\n— Қанақа мавзу… кимга ва қанчага ёздираяпсан, дегин дугонажон?\nУшбу мулоқот мени таажжубга солди, наҳотки юртимизнинг келажаги бўлган ёшлар ўзларига берилаётган имкониятларни суиистеъмол қилиб, олий таълим масканида олган билимларини янада мустаҳкамлаш учун ёзиладиган битирув малакавий ишини бировга ёздиришса…\nАслида, маълум бир мутахассисликни танлашдан олдин ҳар биримиз ўз салоҳиятимиз ва имкониятларимизни инобатга олиб танлаймиз-ку? Нега энди ўзимиз қизиқиб ёки танлаб ўқишга кирган олийгоҳда тўрт йил мобайнида таълим олиб ҳам битирув ишимизни ўзимиз ёза олмаймиз? Назаримда, диплом ишини пулга ёзганлар ўқишга ҳам пул билан кирганини исботлаб беради. Энг қизиғи, диплом иши ёзиб бераман, деб ишонтираётган “қаллоб”лар ҳам аслида ҳеч нарса ёза олмайди, улар ҳам шунчаки тайёр материални аралаштириб, янгисини яратишга ҳаракат қилади. Тасаввур қилинг, қанча харажат билан ўша олийгоҳни битирган талаба пора олмайди, деб ким кафолат беради?\nДиплом ишини сотиб олган бўлғуси мутахассис иш фаолияти давомида олган билим ва кўникмаларини амалда татбиқ эта олармикан? Бу билан нафақат бошқаларни, аввало, ўзини алдамасмикан? Ушбу саволга жавоб олиш мақсадида ўқитувчи ва талабаларнинг фикри билан қизиқдик…\n— Бугунги кунда дангаса битирувчиларнинг диплом ёздириш учун етарлича имкониятлари мавжуд. Ҳатто, кўчаларда “Битирув иши ёзиб берамиз”, деган эълонларни бемалол учратишингиз мумкин. Нима эмиш, “курс иши ва диплом иши ёзаман”. Ёқа ушлайсан киши.\nЎрганишларимиз натижасида кўрдик-ки, диплом иши мавзусининг ва олий ўқув юртининг нуфузига қараб турлича белгиланар экан. Масалан, Ўзбекистон давлат жаҳон тиллари университети талабалари учун диплом ёзиш 200 АҚШ доллари, Тошкент давлат юридик университети — 500-800 АҚШ доллари, Тошкент молия институти — 500 АҚШ доллари, Тошкент ахборот технологиялари университети — 200-400 АҚШ доллари, Низомий номидаги Тошкент давлат педагогика университети — 100-200 АҚШ долларигача экан. Айни пайтда дангасаларнинг оғирини енгил қиладиган “ҳожатбарорлар”нинг кетмони учаркан-да? Энг қизиғи, ўша қўштирноқ ичидаги “диплом ёзувчилар” ҳам аслида янги нарса ёзаётгани йўқ. Улар архивдан эски диплом ишларини олиб у бу жойига ўзгартириш киритиб эгаларига пуллашдан нарига ўтмайди.\n— Талаба бир амаллаб диплом ишини ёздириб ҳам олди. Аммо уни бирор қаторини ҳам ўқимасдан ёқлаб олганлар ҳам йўқ эмас. Лекин бунда ўқитувчиларнинг ҳам айби бор. Талабанинг салоҳиятини инобатга олмасдан ёзиб келган ишини ўқиб ҳам кўрмасдан қайтаришади. Лекин беш қўл ҳам баробар эмас. Бўлажак кадрни қўллаб-қувватлаб, унга йўл-йўриқ кўрсатиб, тўғри маслаҳат берилса, талаба ҳам ўзи ҳаракат қилиб изланади. Ота-оналар ҳам ўз фарзандига “диплом ишингни ўзинг ёз, сенга берадиган ортиқча пулим йўқ”, дейишса иложсизликдан ҳам ёзишга ҳаракат қилади.\n— Ҳали мавзуимни тасдиқлатмадим. Фикримча, талабалар дарсларини ўзлари тўлиқ ўзлаштира олмаганликлари туфайли диплом ишини ёздиришса керак. Гоҳида бизга берилаётган диплом иши мавзуларини кўриб ҳайрон қоламан. Айрим мавзулар бизда ўтилаётган мавзулардан анча йироқ. Профессор-ўқитувчилар битирув-малакавий ишини ёзиш жараёнида талабадан кўп нарсани талаб қилишади. Ахир, биз улар даражасига етиш учун анча йўлни босиб ўтишимиз керак. 70-80 варақ битирув ишини ёзиш учун ўртача 70 дан ортиқ манбадан фойдаланилади. Тўрт йил давомида аъло баҳога ўқиган талаба битирув ишини бемалол ёза олса керак.\nЎзбекистон давлат жаҳон тиллари университети талабаси\nМанба:Инсон ва қонун 2019 йил, 8 сон\nТил бор экан, миллат – барҳаёт\n21октябрь – Ўзбекистон Республикаси “Давлат тили ҳақида”ги Қонуни қабул қилинган кун ТИЛ БОР ЭКАН, МИЛЛАТ – БАРҲАЁТ Фото:Uzbekistonovozi.uz Она тилимиз – ўзбек тилига 1989 ...\nАхлоқOctober 16 2018, 06:10\nБолалар боғчасидаги каъбанинг макети атрофида ...\nҚирғизистон Республикаси Боткен вилоятининг Ҳайдаркон шаҳридаги болалар боғчасида Каъбанинг макети атрофида айланиб юрган болалар ҳолатини текширилмоқда. Бу ҳақда Боткен ...\nАхлоқJune 2 2022, 09:06


Ёлғон тавбанинг жазоси | Azon.uz - Ахборот-таҳлилий портал\n1466 13:30 18.05.2020\nМансур ибн Аммор айтади: “Менинг ҳаддидан ошиб, ўз нафсига кўп зулм қилган бир дўстим бор эди. Кейин у тавба қилди. Унинг кўп ибодат қилаётганини, нафл намозга берилаётганини кўрардим.\nБир неча кун кўринмай қолди. Суриштирсам: “Касал бўлиб қолди” дейишди. Уйига бордим. Қаршимга қизи чиқиб: “Сизга ким керак?” деди. “Фалончи” дедим. Ичкарига кириб, изн олиб чиқди. Кейин ҳовлига кирдим. Қарасам, дўстим ҳовлининг ўртасида тўшакда ётибди. Юзлари қорайиб, кўзлари кўкариб, лаблари дўрдоқлашиб кетибди. Ундан бироз хадиксираган ҳолда: “Эй дўстим, “Ла илала иллаллоҳ”ни кўпайтир!” дедим. У кўзларини очиб, менга ёндан кўз қири билан қаради-да, хушидан кетиб қолди. Мен унга иккинчи марта: “Эй дўстим, “Ла илаҳа иллаллоҳ”ни кўп айт!” дедим. Кейин учинчи марта: “Эй дўстим, “Ла илаҳа иллаллоҳ”ни кўпайтир!” дедим. У яна кўзларини очди ва: “Эй дўстим Мансур, мен билан бу сўзнинг ораси тўсилди” деди. Мен: “Ла ҳавла ва ла қуввата илла биллаҳил алиййил азийм” дедим.\nКейин ундан: “Эй дўстим, намоз, рўза, таҳажжуд, тунги бедорлик қани?” деб сўрадим. У: “Улар Аллоҳ учун эмасди. Тавбам ҳам ёлғон эди. Мен у ишларнинг ҳаммасини одамлар мен ҳақимда гапиришлари учун, ўша ишлар билан машҳурликка эришишим, танилишим учун қилгандим. Мен уларни одамлар кўрсин деб, риё учун қилардим. Агар ўзим холи қолсам, эшикни беркитиб, пардаларни тушириб, хамр ичардим. Роббим билан ёлғиз қолганимда Унга гуноҳ қилардим.\nШундай ҳолда бир муддат юрдим. Тўсатдан менга касаллик келди. Ўлим ёқасига келиб қолдим. Қизимга: “Мусҳафни олиб кел!” дедим. Мусҳафни қўлимга ушлаб: “Аллоҳим, мана шу улуғ Қуръон ҳаққи менга шифо бер. Мен бу гуноҳларга ҳеч қачон қайтмайман” дедим. Аллоҳ мендан беморликни кўтарди.\nТузалганимдан кейин яна аввалги ҳолимга қайтдим. Гуноҳга, ҳавои нафсга муккасидан кетдим. Шайтон мен билан Роббим ўртасидаги аҳдни унуттирди. Ўша алфозда бир муддат юрдим. Кейин яна касалликка йўлиқдим. Ўлим ёқасига етдим. Аҳлимга мени ҳовлининг ўртасига олиб чиқишларини буюрдим. Кейин Мусҳаф келтиришларини сўрадим. Мусҳафни ўқидим. Кейин уни кўтариб: “Аллоҳим, шу улуғ Мусҳафдаги оятлар ҳаққи менга шифо бер” дедим. Аллоҳ дуоларимни ижобат қилди ва мендан беморликни кўтарди.\nҚиёматда ўтдан тамға уриладиганлардан бўлманг!\nКейин яна аввалги гуноҳларга қайтдим. Яна касалликка дучор бўлдим. Аҳлимга, кўриб турганингдек, мени ҳовлининг ўртасига олиб чиқишларини буюрдим. Кейин Мусҳафни ўқиш учун келтиришларини сўрадим. Аммо менга битта ҳам ҳарф маълум бўлмади. Бирорта ҳарфини ўқий олмадим ва билдимки, албатта, Аллоҳ менга ғазаб қилибди. Бошимни самога кўтардим ва: “Эй Аллоҳ, мана шу Мусҳаф ҳурмати менга офият бер. Эй еру осмоннинг Холиқи, эй Жаббор” дедим. Шу пайт менга “Касал бўлсанг, тавба қиласан. Тузалсанг, гуноҳларга қайтасан. Аллоҳ сенинг қанчадан қанча машаққатингни аритди.\nСендан қанчадан қанча балоларни кўтарди. Сен гуноҳлар устида турганингда ўлим келиб қолиб, абадий бахтсизликка дучор бўлишдан қўрқмайсанми?!” деган нидо эшитилди” деди.\nёлғон Тавба жазо Махсус Мақолалар Илм\nБу 400 йилда бир марта гуллайдиган Пайғамбар гулими?\n9467 13:30 15.05.2020\nМасжидлар 6 майдан очилади, деган аудиохабарга расмий муносабат\n1108 07:40 07.05.2020\nТвни ўчиришни унутманг!\n2495 22:30 06.05.2020\nЁлғонга уч ўринда рухсат берилган...\n1108 12:00 26.04.2020\nТилни тийиш ҳақидаги ҳадислар шарҳи\n764 09:00 14.04.2020


Улуғбек хазинасидаги мис тангалар Сариосиё ҳудудидан топилган\n10 Mart 19:05 Жамият\nмис мис танга тангалар Улуғбек хазинаси\nИжтимоий тармоқларда Сурхондарё вилоятидаги Тўпаланг дарёси қирғоғидан топилган “Улуғбек хазинаси” ҳақида маълумот пайдо бўлди. Прокуратура бу маълумотга ойдинлик киритди.\nМаълум бўлишича, жорий йилнинг 2-март куни Сариосиё тумани ҳудудидан оқиб ўтувчи Тўпаланг дарёси қирғоғида аҳоли мис тангаларни топди.\n3-март куни Маданий мерос агентлиги, Ўзбекистон давлат санъат музейи, Термиз археология музейи вакиллари туман аҳолисидан 512 дона мис тангаларни белгиланган тартибда қабул қилиб, Термиз археология музейи фондига топширилди.\nМуроджон Аҳмадалиев жаҳон чемпионлигини ҳимоя қилди\nЎрганиш давомида прокуратура ва соҳа вакилларига қўшимча равишда 620 дона мис танга ва 1 дона шахмат донаси топширилиб, улар ҳам музей фондига топширилди. Бундан ташқари, вилоят прокуратураси, маданий мерос бошқармаси ва археология музейи ходимларидан иборат махсус экспедиция ташкил этилган бўлиб, ҳозирда ушбу жойда қазиш ишлари олиб борилмоқда.\n9 март куни экспедиция аъзолари яна 4 та мис танга топдилар. Археологларнинг дастлабки хулосасига кўра, бу тангалар Мирзо Улуғбек даврида (XV аср) зарб қилинган бўлиб, бугунги кунгача топилган маданий мероснинг энг йирик ва энг яхши сақланиб қолган намунаси ҳисобланади.\nБош прокуратура матбуот хизмати хабарига кўра, айни пайтда мазкур ҳудудда тезкор-қидирув тадбирлари давом эттирилиб, департамент назорати остида олиб борилмоқда.


Тоқаев статистикани яширманг, деди, Ўзбекистонда ўлим қайд этилмади « Ўзбекистон Халқ Ҳаракати\nТоқаев статистикани яширманг, деди, Ўзбекистонда ўлим қайд этилмади\n17 November 2020 - 21:59\nТоқаев статистикани яширманг, деди, Ўзбекистонда ўлим қайд этилмади – Қозоғистон президентига кўра, ҳақиқий статистикани бузиб кўрсатиш – жуда хавфли воқеълик. Ўзбекистонда расман қарийб тўрт ярим ой ичида коронавирусдан бирорта ҳам ўлим ҳолати қайд этилмагани айтилди.\nҚозоғистон минтақанинг коронавирус илк бор аниқланган ва энг кўп тарқалган давлати бўлади.\n17 ноябрь ҳолатига кўра, Қозоғистонда жами коронавирусга чалинганлар сони 122 минг кишига яқинлашган. Уларнинг икки мингга яқини ҳаётдан кўз юмган.\nЎзбекистонда эса, ҳозирга келиб, бу рақамлар 70 мингдан сал ортади. Шу пайтгача расман 598 та ўлим ҳолати қайд этилгани айтилади.\nҚозоғистон аҳолиси сони (18 миллиондан ошиқ – таҳр.) бўйича Ўзбекистондан кейин(34 миллиондан ортиқ – таҳр.) минтақанинг иккинчи йирик давлати бўлади.\nЎзбекистондаги коронавирусга оид рақамлар Қозоғистондан фарқли тарзда ҳали-ҳануз расман пневмония ҳолларини ўз ичига олмайди.\nЎзбекистонда коронавирус баробарида пневмония ҳолатларининг “кенг тарқалиб” бораётгани сўнгги ойларда шахсан мамлакат президентининг ўзи видеоселектор йиғилишлари чоғида хосан тўхталиб ўтаётган воқеъликлардан бири бўлади.\nЎзбекистонда коронавирус шу йилнинг 15 март куни расман қайд этилган бўлса, 26 март куни ёлғон маълумот учун жиноий жавобгарлик белгиланган.\n“Жиноят, Жиноят-процессуал кодексларига ҳамда Маъмурий жавобгарлик тўғрисидаги кодексга ўзгартириш ва қўшимчалар киритиш ҳақида”ги қонун шахсан Ўзбекистон президенти Шавкат Мирзиёев томонидан имзоланган.\nЎзбекистон Адлия вазирлиги матбуот хизмати қонун расмий эълон қилинган кундан эътиборан кучга киришини билдирган.\nҚонунга мувофиқ, шаклига қараб, карантинли ва инсон учун хавфли бўлган бошқа юқумли касалликларнинг пайдо бўлиши ҳамда тарқалиши шароитида карантинли ва инсон учун хавфли бўлган бошқа юқумли касалликлар тарқалиши ҳақида ҳақиқатга тўғри келмайдиган маълумотларни тарқатиш турли миқдордаги жарималар, мажбурий жамоат, ахлоқ тузатиш ишлари ва уч йилгача озодликни чеклаш, озодликдан маҳрум этиш жазоларини кўзда тутади.\nDaryo.uz интернет нашрининг Ўзбекистон Соғлиқни сақлаш вазирлиги маълумотларига таяниб хабар беришича, кеча, 16 ноябрь куни мамлакатда 3 июлдан бери илк бор расман коронавирусдан ўлим ҳолати қайд этилмаган.\nХудди шу куни Ўзбекистонда 23 июндан буён энг паст – 201 та касалланиш ҳолати қайд этилган.\nБу каби тенденциянинг мамлакатда 10 ноябрдан бери давом этаётгани, коронавирусга чалиниш ҳоллари муттасил пасайиб келаётгани айтилган.\nАммо хабарда бунинг сабаби очиқланмаган.\nҚозоғистон президентининг мамлакатидаги Ковид ва пневмония билан боғлиқ ҳақиқий статистикага оид чиқиши ҳам 16 ноябрь кунига тўғри келган.\nҚасим Жомарт Тоқаевнинг айтишича, ҳақиқий статистикани бузиб кўрсатиш – ростмана таҳдидни тўғри баҳолай олмасликка сабаб бўлади, коронавирусга қарши миллий стратегияни издан чиқаради, худди шу боис ҳам, ўта хавфли воқеълик саналади.\nҚозоқ раҳбари, ўз ўрнида, ушбу муаммо мамлакати соғлиқни сақлаш тизимида сурункали ҳолатга айланганини ҳам эътироф этган.\nҚозоғистон президенти шундай деркан, коронавирусга оид статистикани яширмасликка чақирган.\nҚасим Жомарт Тоқаев бунинг ортидан, Қозоғистон Соғлиқни сақлаш вазирлигига Миллий статистика бюроси билан биргаликда тиббий статистикани шакллантириш, баҳолаш ва таҳлил қилиш бўйича комплекс ёндашувларни ишлаб чиқишни ҳам буюрган.\nБундан аввал Тожикистон президенти ҳам мамлакат масъулларига коронавирус билан боғлиқ ҳақиқий статистикани яширмасликка оид чақирик билан чиққанди.\nКоронавирус расман қайд этилган барча Марказий Осиё давлатлари (айримлари кетма-кет) жорий этган кучайтирилган карантин тартибини босқичма-босқич юмшатишга киришишганига ҳафталар бўлган.\nМинтақадаги воқеаларнинг бу каби ривожи Россияда аҳвол такрор кескин ёмонлашган, Европанинг аксарият давлатлари коронавируснинг иккинчи тўлқини боис, яна кучайтирилган карантин тартибига қайтган бир манзарада кузатилган.\nМустақил экспертлар ва оддий ўзбекистонликларнинг ижтимоий-тармоқлардаги ўз кузатувларига асосланган ҳисоб-китоблари эса, Ўзбекистонда коронавирус ва пневмония билан боғлиқ ҳақиқий рақамларнинг расман айтилаётганидан анча кўп эканига оид тасаввурни беради.\nУларнинг “ҳақиқий статистика масъуллар томонидан яширилаётганига оид” жиддий норозилик ва танқидларига ҳам сабаб бўлиб келади.\nАммо ўзбекистонлик масъуллар бу каби даъволарни яқин-яқингача такрорий равишда расман ва ошкора рад этиб келишган.\nОзодлик радиосининг пойтахт Тошкент илова Ўзбекистоннинг қатор вилоятларидаги тўққизта қабристонда целлофан халталарда кўмилган майитларга оид гўрков, қоровул ва имомларнинг сўзларига таяниб, тайёрланган видеоматериали мамлакатда сўнгги ҳафталардан коронавирус қурбонлари сонининг ортиб бораётганига далолат қилган.\nВидеолавҳада янграган бу даъволарга ҳозирча Ўзбекистондаги масъул идораларнинг расмий муносабати кўзга ташланмаган.\nАммо орада мамлакат масъуллари қурбонлар сонининг ҳам расман айтилаётганидан кўп экани эҳтимолини ошкора назардан соқит этишмагани ҳам бор гап.\nЯқинда Ўзбекистоннинг глобал коронавирус пандемияси вазирлик фаолиятига тўғри келган Соғлиқни сақлаш вазири Алишер Шодмонов ўз вазифасидан четлатилган, аммо бунинг расмий сабаби очиқланмаган, унинг расман бошқа ишга ўтгани маълум бўлган.\nЛекин янги тайинлов мамлакатдаги коронавирус беморларига мўлжалланган айрим йирик касалхоналардаги абгор аҳвол кенг жамоатчиликка маълум бўлишидан қисқа вақт ўтмай кузатилган.


16:29 30.11.2020 (Янгиланган 16:53 30.11.2020)\nТОШКЕНТ, 30 ноя — Sputnik. Эрон Олий миллий хавфсизлик кенгаши котиби Али Шамхани ядрошунос-физик олими Муҳсин Фахризодага суиқасд ташкилотчилари аниқланганини маълум қилди.\nЭроннинг етакчи ядрошунос-физик олими Муҳсин Фахризода 27 ноябр куни Теҳрон вилоятида уюштирилган суиқасдда оғир жароҳат олиб, касалхонада вафот этди.\nЭрон мудофаа вазирлиги олим мамлакат мудофаа вазирлиги ҳузуридаги тадқиқот ва инновациялар ташкилоти раҳбари бўлганлигини тасдиқлади.\nFars агентлиги маълумотларига кўра, масофадан туриб бошқарилган, 150 метр масофадан Nissan машинасига ўрнатилган қуролдан унга ўқ отилган. Воқеа жойида Фахризода ва унинг тан соқчиларидан бошқа ҳеч ким бўлмаган.\nЭрон вице-президенти ва мамлакат атом энергияси ташкилоти раҳбари Али Акбар Солиҳийга кўра, Фахризода асосан мамлакатга ядровий зарбадан мудофаа масалалари билан шуғулланган.\nЭрон ҳукумати бу ҳодиса теракт бўлганлигини, АҚШ ва Исроил бунга алоқадор эканлигини эълон қилди.\nядровий дастур, Исроил, Эрон


ИнстаФорексдан ўз мижозларига aнтифишинг маслаҳатлари\nФишинг ҳужумлар – глобал тармоқдаги энг кўп тарқалган жиноятлардан бири. Ҳар куни жаҳондаги минглаб компаниялар турли даражадаги фишинг-ҳужумларга дучор бўладилар.\nИнстаФорексдан ўз мижозларига маслаҳатлари\nБироқ компаниялар қўл қовуштириб ўтиришмайди: ҳужумларнинг янги усуллари пайдо бўлиши билан бизнес бунга жавобан мухофаза, ўз мижозларининг шахсий маълумотларини ҳимоя қилиш воситаларини ишлаб чиқади, электрон почтасини ҳимоясини кучайтириш бўйича ташқи эксперементларни жалб қилади. Мижозлар ҳам ўз ўрнида рухсат этилмаган жўнатмалар оқимидан ҳимоя қилишга ҳаракат қиладилар ва электрон почта билан муомала қилишнинг янада қатъий қоидаларини яратадилар.\nШунга қарамай бир томондан компаниялар ва уларнинг мижозлари орасидаги бошқа томондан фирибгарлар ўртасидаги "қуролланиш пойгаси" ечимлар ичида энг онгли ва энг оддий ечим эмас. Энг самарали ечим компания ва унинг мижозлар ҳаракатларини бирлаштириш ҳисобланади. Ташкилотлар ўз мижозларини фишинг-ҳужумлардан келадиган хавфларни минималлаштиришга қаратилган бир қатор чоралардан фойдаланиш имкониятлари тўғрисида хабардор қилиб туришлари керак.\nИнстаФорекс компанияси ўз мижозларига таянч қоидаларини таклиф этади, уларги амал қилиб, Cиз ўз маблағларингизни ва савдони учинчи шахсларнинг фирибгарлик ҳаракатларидан муҳофа қилишингиз мумкин:\nсизнинг компьютерингиз зарарли дастурлар билан зарарланмаганлигига ишонч ҳосил қилинг. Вируслар ва зарар келтирувчи дастурларнинг фаолияти кўпинча махфий ахборотни учинчи шахсларга узатишга қаратилган. Вирусга қарши дастурни ўрнатинг ва вирусга қарши базаларни мунтазам янгилаб боринг;\nҳар қандай шароитда ҳам ўз паролингиз тўғрисида маълумотни ҳеч кимга, шу жумладан ИнстаФорекс компанияси ходимларига ҳам айтманг. Компания ходимлари ҳеч қачон трейдернинг паролини ёки Сизнинг савдо варағингиз пинкодини сўрашмайди;\nўз шахсий компьютернгизга шахсий брандмауэр ўрнатинг ва фойдаланинг. Бу қаттиқ дискдаги ахборотдан рухсатсиз фойдаланишнинг олдини олиш имконини беради;\nагар Сизда паролингиз тўғрисида бирор киши хабардорлиги тўғрисида шубҳа уйғонган бўлса, у ҳолда паролни мустақил ўзингиз ёки ИнстаФорекс компаниясининг қўллаб-қувватлаш хизматига мурожаат қилиб, албатта алмаштиринг;\nсизга электрон почта орқали юборилган шубҳали файлларни ҳеч қачон очманг;\nлогин ва паролни киритишдан аввал айнан insraforex.com билан уланиш ўрнатилганлигига ишонч хосил қилинг, манзил сатрида https://secure.instaforex.com/en/account манзили акс этилиши керак;\nлогин ва паролни киритишдан аввал айнан insraforex.com сайтининг айнан ҳимояланган ҳудуди билан уланиш ўрнатилганига ишонч ҳосил қилинг: манзил сатрида https://secure.instaforex.com/en/account URL акс этиши керак;\nгўё ИнстаФорекс компанияси тарқатган хатларда жойлаштирилган шубҳали иловаларга хеч қачон ўтманг, агар улар компаниянинг расмий сайтининг ҳақиқий манзиллари саҳифаларига ўхшаш бўлса ҳам уларга ўтманг;\nгўё ИнстаФорекс компанияси номидан Сизнинг логин ёки савдо ҳисоб-варағингизни паролини тақдим этиш ҳисобига бонус, совринли пул суммаси ёки бошқа мукофот бериш таклифи билан юборилган хатларга ҳеч қачон жавоб берманг;\nўз савдо ҳисоб-варағингиз рақамини, шунингдек унинг ҳолати тўғрисидаги ахборотни оммавий онлайн ҳамжамиятлар (форумлар, блоглар, ижтимоий тармоқлар) саҳифаларида ҳеч қачон эълон қилманг.


Ўшда аёллар учун диний сабоқ маркази очилмоқда - BBC News O'zbek\nЎшда аёллар учун диний сабоқ маркази очилмоқда\nImage caption Диний марказдан аёлларнинг радикал ва экстремистик оқимларга кириб кетишлари олдини олиш мақсади кўзланган.\nЎш шаҳри марказий масжидида аёллар учун диний билим маркази очилди. Диний уламолар бу марказ аёллар радикаллашувини олдини олиш мақсадида очилганини айтмоқдалар.\n300 – 400 ўринга мослашган марказда мактаб ўқувчиларидан тортиб то муҳтожларгача бепул ўқитиш режалаштирилган. Бунгача ҳуқуқ-тартибот идоралари қишлоқ уйларида, ҳужраларда диний билим олган аёллар кўпайиб кетганидан хавотир билдирганлар.\nЎш шаҳридаги марказий Имом ал-Бухорий номидаги масжид ичида ташкиллаштирилган аёллар диний ўқув маркази келаси ойдан бошланувчи сабоққа ўқувчиларни қабул қилишни бошлаган.\n- Бу ерда 1 – апрелдан бошлаб 1 ойлик, 6 ойлик, 1 йиллик, 3 йиллик дарслар бошланади. Сабоқларнинг барчаси муфтиятдан тузилган махсус дастур асосида ўтилади. Асосан Қуръонни ёд олиш, одоб-аҳлоқ, намоз ўрганиш ва бошқа шу каби Ислом дини асослари, ундаги аёл ҳуқуқлари, мажбуриятлари каби нарсалар ўргатилади, - дейди масъуллардан Жанарбек Матиев\nСуҳбатдошимиз марказнинг асосий мақсади – аёлларнинг диний радикал ва экстремистик оқимларга кириб кетмаслиги олдини олиш эканини қўшимча қилади.\n- Радикал ва экстремистик оқимларга тасодифан, ўзи билмаган ҳолда кириб қолган аёллар бор. Уларни шундай йўлга атайлаб бошлаётганлар ҳам бор. Ушбу марказ аёлларни ўша ёмон йўлларга жалб этилишидан қайтаради. Шунга ҳаракат қиламиз. Биз бу ерда дин тўғрисида бутунлай тўғри маълумотларни беришга ҳаракат қиламиз.\n“Қизларга куёвни қандай танлашни ўргатамиз”\nЎқув марказ катта хона, бир қанча бўлма ҳамда махсус аёллар таҳоратхонасидан иборат. Маҳаллий ҳомий қўллови билан қурилган иморат 300 – 400 нафар аёл илм олишига мўлжалланган. Муаллималар асосан қозиятда ишлаган ва мукаммал диний билимга эга аёллар.\n- Биз ўқувчи қизлардан бошлаб, бечораҳолларгача қабул қиламиз. Масалан, 5 – синфдан то 10 – синфдагиларгача бир синф қилиб, уларга қизлар қандай бўлиши керак деган одоб – аҳлоқни ўргатамиз. Агарда 18 ёшга тўлиб, куёвга чиқишга тайёр бўлиб қолган қизлар бўлса, уларни алоҳида бўлиб, аёл киши турмушга чиққанида қандай бўлиши керак, куёвни қандай танлаш керак, каби нарсаларни ўқитамиз. Ундан кейин ёш келинлар, уларга дунёқарашни кенгайтирувчи маълумотларни ўқитамиз, янги соҳаларни ўзлаштиришга ёрдам берамиз. Ана ундан кейин кекса аёлларга алоҳида гуруҳ тузиб, таълим берамиз. Ҳар бир гуруҳ алоҳида – алоҳида билим олишади, дейди Ўш шаҳар ва вилоят диний идораси аёллар бўлими раҳбари Жамила Жапашова.\nЖамила Жапашова бунгача қиз-жувонлар турли хил жойларда, уйларда диний сабоқ олиб келишганини ҳам қўшимчалади.\n- Қиз жувонларнинг баъзилари мадрасага боради. Бироқ, ўқувчилар билан келинлар, баъзи қизлар қаёқдан диний билим олишни билмайдилар. Шунга биз қиз – жувонларни йиғиб, отин ойимларга олиб бориб ўқитар эдик. Бир уйда 10 – 15 қиз тунаб, ўша ёрда таҳсил олишар эди. Энди улар бу марказга келишлари мумкин, дейди у.\nШундай бўлса ҳам, Ўш вилоятида уйларда йиғилиб, диний билим олаётган аёллар марказлари ҳозир ҳам озайгани йўқ. Қорасув, Новқат ва Аравон туманларида диний билими бор аёлларнинг уйлари ҳужра деб аталиб, унда ора кунда аёллар йиғилиб, сабоқ олишаётгани яширин эмас. Ҳужраларда қай йўналишда билимлар берилаётгани диний уламоларга, ҳуқуқ-тартибот ходимларига ҳам номаълумлигича қолмоқда.\n"Экстремистик ташкилотлар фаолиятини жадаллаштирмоқда"\nТаҳлилчи Расул Авазбек ўғли сўнгги пайтда эктремистик ташкилотлар сафига аёлларни жалб этишга урғу бераётганини айтади.\n-“Ҳизбут-Таҳрир” ҳамда шу каби қатор радикал ташкилотлар сўнгги пайтларда стратегияларини ўзгартирмоқдалар. Улардан бири – ёшлар ва аёлларни ўз сафларига жалб этишдир. Ёшларни жалб этаётганлари тушунарли. Аёлларни эса, оиладаги ўрни кўпроқ деб жалб этаяптилар. Сабаби, аёллар асосан одатий ёпиқ ижтимоий тарзда юришади ва бир – бирларига таъсир этиши, жалб этиши кучлироқ.\nМаълумотларга кўра, Суриядаги жангларда иштирок этиш мақсадида кетган ўшликлар орасида аёллар ҳам борлиги аниқланган.\nБу ҳақда куни кеча Ўш вилоятидаги диний аҳвол муҳокама қилинган йиғинда ҳам маълумот берилди.\nҚирғизистон дин ишлари бўйича давлат комиссиясининг жанубий минтақа бўйича вакили Қурбонали Узоқов радикал ташкилотларни тақиқлаш кераклигини айтади.\n- Ўш ҳудудида Ўзбекистон Исломий Ҳаракати террористик ташкилоти билан “Ҳизбут-Таҳрир” экстремистик ташкилоти аъзолари йилдан – йилга фаоллашиб бормоқдалар. Бу аҳолини ваҳимага солиб, хавфсиратмоқда. Шу сабабдан, диний хавфсизликни таъминлашда огоҳлантирувчи чораларни қўллаш вақти келди. Бунинг учун, маҳалла оқсоқолларидан тортиб, аёллар жамоаси, ҳуқуқ-тартибот ходимлари билан биргаликда иш олиб бориш зарур, -дейди Қурбонали Узоқов.\nЎш шаҳар ва вилоятида 10 дан ортиқ мадраса ва диний ўқув марказларидан тўрттаси аёлларни ўқитишга ихтисослашган.\nБироқ уларда тартибсиз ўқув олиб борилиши айтилиб келинади.\nЎш шаҳар диний идораси қошида ташкил этилган диний билим бериш маркази бу каби тартибсизликларни бартараф этишига умид қилинмоқда.\nҚирғиз расмийлари баёнотларида Ўшда "Акромий", "Ваҳҳобий", "Ҳизбут-Таҳрир ва Ўзбекистон Исломий Ҳаракати каби радикал йўналишдаги гуруҳларнинг 400 дан ошиқ аъзоси борлиги айтилади.\nАудио Қирғизистон: "Акромия" экстремист ташкилот деб топилди


26 Май 14:34\nNUR-SULTAN. Kazinform – Машинасозликда ўз ишлаб чиқаришимизнинг афзалликлари нафақат ускуналар, бутловчи қисмлар мавжудлиги ёки юқори даражадаги хизмат кўрсатишгина эмас, унинг тайёр маҳсулотларга нисбатан катта устунликларидан бири бу маҳаллий шароитга мослашиш қобилиятидир, деб хабар беради Kazinform.\nИлгари асосан, мамлакатнинг жанубий илиқ ҳудудларида ишлаган SAZ LE 60 пневматик автобусларининг юқори қулайликлари бу йил Қозоғистон шимолидаги харидорларга тақдим этилади. Маҳаллий ишлаб чиқарувчи ҳамкорлар билан биргаликда ҳар қандай об-ҳаво шароитига мос махсус транспорт турини ишлаб чиқара бошлади.\nТаъкидланишича, завод Қозоғистон ҳудудларининг махсус талабларига биноан SAZ автобусларининг ҳар қандай конфигурациясини амалга ошириш имкониятига эга. Бугун лойиҳа доирасида «СарыаркаАвтоПром» МЧЖ ва «Samauto» МК ОАЖ ўртасида ҳамкорлик тўғрисида умумий битим имзоланди.\n«Биз мамлакат автобус паркларининг эскириши муаммосини биламиз. Унинг ечими арзон йўловчи транспортларини ишлаб чиқаришдадир. Маҳсулотларимизни танлашда биз техник хусусиятлардан келиб чиқамиз – Евро V экологик синфи ва йўловчиларнинг хавфсизлиги муҳим аҳамиятга эга. LE60 автобуси ушбу талабларнинг барчасига тўлиқ жавоб беради, шунинг учун биз уни Қозоғистон йўналишларида кутмоқдамиз», - деди «Аллюр» ДК президенти Оксана Холстинина.\nАвтобусларни ишлаб чиқариш жорий йилнинг иккинчи ярмида бошланади ва йил охирига қадар томонлар 200 дона техника ишлаб чиқаришни ва келгуси йили бу кўрсаткични икки баравар оширишни режалаштирган.\n#Транспорт #Ишлаб чиқариш


2. Ареали кескин қисқариб бораётган камёб, реликт, субтропик тур.\nБўйи 12 м гача етадиган тарвақайлаган, мевасиз шохларида барглари икки қатор жойлашган, ёнбаргчалари йирик тиканлардан иборат дарахт. Барглари чўзиқ тухумсимон, уч томирли, четлари тишсимон ўйилган. Гуллари майда, яшилроқ, ўткир ҳидли. Меваси чўзиқ-юмалоқ ёки юмалоқ, диаметри 1,5 см гача етади. Июнь–сентябрь ойларида гуллаб, мева беради.\nТошкент, Қашқадарё ва Сурхондарё вилоятлари: Ғарбий Тянь-Шань (Угом, Чотқол, Қоржонтов тизмалари), Кўҳитанг тизмаси – Боғлидара сойи ва Ҳисор тизмалари (Ғузор дарёси ҳавзасида, Шўроб, Қўштутсой, Зинчаб, Зарчов, Дуоба ва Тамшуш қишлоқлари атрофлари)да тарқалган. Тожикистон, Туркманистон, Кавказортида ҳам тарқалган. Бу тур Ўрта Ер денгизидан Япониягача тарқалган.\nҚуруқ, шағалли, тошли ва юмшоқ тупроқли ёнбағирларда ҳамда дарё ва сой бўйларида ўсади.\nТабиатда якка-якка ҳолда ва кичик тўплар ҳосил қилиб ўсади.\nУруғидан ва илдиз бачкиларидан кўпаяди.\nМеваларининг териб олиниши, тупларининг ўтин учун кесилиши туфайли камайиб бормоқда.\nЖуда қадимдан мевали ва доривор ўсимлик сифатида экиб келинган. ЎзР ФА Ботаника боғида 1958 йилдан буён экиб келинади.\nСурхон давлат қўриқхонасида ва Угом-Чотқол миллий табиат боғида сақланади.


ТАҲЛИЛИЙ 12.04.2019 14:14\t2128\nХалқнинг пули қани?\nМамлакат бойликларини аёвсиз талон-торож қилиш, шубҳали хорижий контрактлар тузиш ишига бош-қош бўлиш орқали беҳисоб бойлик орттирди. Ўзбекистонда бизнес олиб борган юзлаб хорижий компаниялар томонидан бажарилган ишлар учун ҳақ тўловини асоссиз равишда бажармади ва мамлакатимизнинг халқаро арбитражларга тушишига сабаб бўлди.\nБоз устига етишиб чиқаётган кўплаб маҳаллий йирик тадбиркорларни ўлжага айлантириб, уларнинг «шохини» синдиришни касбга айлантирди.\n...Унинг хорижда сотиб олган кўчмас мулклари рўйхати ва давлатлар жўғрофияси шу қадар кенгки, инсоннинг ақлини шоширади. Лондондан тортиб Дубайгача, Гонгконгдан АҚШгача чўзилган бу мулклар кейинчалик унинг қудратини фош қилишда муҳим факт бўлиб хизмат қилди.\nАлбатта, бу ҳаракатларнинг барчаси гарчи отаси мамлакат президенти бўлиб турган бўлса ҳам дунё ҳамжамиятининг эътиборини тортмасдан қолмас эди. Бирин-кетин Швеция, Швейцария, Голландия, Россия, Буюк Британия, Франция, АҚШ каби давлатлар ҳуқуқни муҳофаза қилувчи органларида турли айблар бўйича тергов ишларида унинг номи айлана бошлади.\nБу қилмишлари Ўзбекистоннинг халқаро обрўсини тушира бошлади. Жиноятларнинг адоғи, ютиб юборилган пулларнинг бош-кети кўринмасди. Бутун мамлакатни узоқ йиллар тинч идора қилаётган Ислом Каримов учун битта қулоқсиз қизини йўлга солиш қийин вазифага айланиб қолди.\nУнга қарши тергов ҳаракатлари бошланаётган бир пайтда ўзини ҳимоя қилиш учун ижтимоий тармоқлар орқали катта қилган отаси, онаси ва жигари бўлмиш синглисига қарши сўзлар айта бошлади. Мамлакатда қудратли арбоб бўлган МХХ раиси Рустам Иноятовни уқувсизликда ва ҳокимиятни эгаллаб олганликда очиқ айблаб чиқди.\nГап бир неча миллиардлаб доллар ҳақида борар экан, албатта улар қайси манбалардан олингани, қандай топилгани жуда шубҳали ва жиноят излари яққол кўриниб турибди.\nАлбатта, Биринчи президент қизини қанчалик қийин бўлмасин, ортиқ очиқда тута олмас эди.\nНиҳоят, чорасиз қизини суд ҳукмига топширишга мажбур бўлди. Бироқ суд чоғида у ўмарган миллиардлаб доллар маблағларнинг тақдирига аниқлик киритилмади, уларни давлат хазинасига қайтариш бўйича суд ҳукмида банд бормиди-йўқмиди, буни ҳам ҳеч ким билмайди.\nНега жиноят суди ҳукми очиқ эълон қилинмади? Ҳукм адолатлимиди? Кўп саволлар очиқ қолиб кетди. Аммо жиноятчининг отаси энг олий ҳокимиятда турган пайтда қайси судья «йўриқномасиз» ҳукм чиқара олар эди, деб ўйлайсиз. Хуллас, ҳукмрон оила учун уй қамоғи — энг маъқул вариант эди. Бу орқали Гулнорани ташқи хавфдан яхшигина ҳимоя қилиш ҳам мумкин эди. Шу сабабли миллий қонунчилигимизга ўзгартириш киритилди: уй қамоғи институти пайдо бўлди.\nАммо элнинг пешона тери ва қадоқ қўлларининг меҳнати эвазига келган бу маблағлар, албатта, халқ бюджетига қайтарилиши энг адолатли қарор бўлар эди. Бу пулларга қанча уйлар, йўллар, кўприклар, мактаблар қурилиши мумкин эди.\nБу пуллар қайтарилиши адолатдан бўлиши ҳақидаги фикрлар фақат Шавкат Мирзиёев президент этиб сайланганидан кейингина кўтарилди.\nФарқлар ва фойдалар....\nАгар Гулнора ҳақиқатан ҳам президент бўлиб қолса нима юз берар эди?\nАввало Гулнора ўзини қаматгани учун отасини ҳеч қачон кечира олмас эди. У ҳокимиятга келган куниёқ биринчи навбатда отасига қарши ҳаракат бошлаш эҳтимоли ҳам йўқ эмасди. Табиийки, унинг ҳокимият тепасига чиқиши оилавий низолар билан бошланар эди.\nШавкат Мирзиёев ўзига устоз деб билган инсон ҳақида ҳокимиятга келганига мана, 2,5 йил тўлганига қарамай, бирор маротаба ҳақоратли ёки камситувчи сўзни ишлатмади. Қолаверса, у ўтганларни ёмонотлиққа чиқариш орқали сохта обрў орттириш йўлини инкор қилмоқда.\nУ ўз ўтмишдошлари ҳақида бирор ёмон гап гапирмаслик ҳақида Шароф Рашидов айтиб кетган тамойилга қатъий амал қилишини айтиб ўтди.\nБиз Шавкат Мирзиёевнинг фаолиятида Биринчи президент Ислом Каримовга нисбатан ғараз ёки кекни кўрмадик. Аксинча, ҳар доим уни эъзозлаб ва улуғлаб келмокда, руҳи олдида чуқур ҳурмат ва эҳтиромини очиқ кўрсатмоқда. Мустақил Ўзбекистон давлатининг асосчиси сифатида номини абадийлаштирди. Буни қўшимча сиёсий дивидендлар орттириш йўлида қилмоқда, деб баҳолаш нотўғри бўлар эди. Ундаги чин оддийлик, олижаноб фазилатлар, улуғларга бўлган ҳурмат бугунги кунда қуйи раҳбарларга ҳам кўчиб ўтиб, давлатнинг халқ томон кучли ҳаракатига айланиб кетди.\nШавкат Мирзиёев ўша даврнинг энг қайноқ сиёсий нуқтасида яшаган арбоб сифатида ўзбекнинг барча муаммоларини ҳам, уларнинг ечиш механизмларини ҳам жуда яхши билади. Энг қуйи қатламларгача кириб бориб, фуқаролар қандай ҳаёт кечираётганини ич-ичидан ҳис қилиб яшайди.\nПрезидент марҳум Ислом Каримов ҳурмати учун Гулноранинг барча гуноҳларидан кечиб юбориш ва озодликка чиқариш ҳақида ҳам ўйламаган, деб бўлмайди. Унга имкон ҳам берилди. Лекин у нопок қўллари билан орттирган бойликни ўз эгасига — халққа қайтаришни истамади.\nЖиноятчини қонуний жазодан озод қилиб юборишга Шавкат Мирзиёевнинг коррупцияга қарши кураш борасидаги қатъий принциплари, албатта, йўл қўймайди, деб ўйлашга барча асослар бор.\nБолалар нега жиғибийрон?\nОхирги кунларда Гулнора Каримованинг хорижда, аниқроғи Лондонда яшаётган ўғли Ислом ва қизи Имон анчайин безовталик билан амалдаги раҳбарият номига халқаро майдонда лой чаплашга берилиб кетди. Бу пухта ўйланган кампанияга ўхшайди.\nҚолаверса, Ислом ҳеч қандай эҳтиёж бўлмаса-да, Британиядан шов-шовли тарзда сиёсий бошпана сўраб, мурожаат қилишгача етиб борди. Ҳеч ким уни Ўзбекистонда таъқиб қилаётгани ёки қидирувга бергани ҳам йўқ эди.\nИмон эса ўтган йили 29 сентябрда Лондонга учиб кетиш чоғида Тошкент аэропортида хавфсизлик хизмати ходимлари унинг шахсий компьютерини текширишга қарор қилгани тўғрисида ижтимоий тармоқда баҳсли фикрларни ёзиб, мустақил халқаро тергов ўтказиш лозимлиги ҳақида жамоатчилик эътиборини тортишга уриниб кўрди.\nЭнди уларнинг уч-тўртта асоссиз, лекин тагида ўзининг чуқур моддий-молиявий манфаатлари ётган гап-сўзларига одамлар чалғиб кетади, дейиш ҳам хато бўлар эди.\nОдамлар ҳамма нарсани билиб ва кўриб турибди, оқни қорадан ажрата олади. Бироқ уларнинг ишлари замирида республикамизда жиноий ҳуқуқ, қамоқдаги шахслар билан муносабат бўйича олиб борилаётган тизимли ислоҳотларни обрўсизлантириш, халқаро жамоатчиликни реал вазиятдан чалғитишга уринишни кузатиш мумкин.\nИслом улар четда юрганида онасига бирор кор-ҳол бўлиши мумкинлигидан чуқур ташвишда эканлигини, ҳукуматда уни йўқ қилиш режаси борлиги, бобосини охирги йўлга кузатишга онасини атайлаб қўйишмагани ҳақида тинмай сўзлайди.\n«Исломбой, сен онанг муваффақиятсизликларида ҳозирги ҳокимиятни айблама. Ҳатто бобонгу бувинг давлат тепасида турганида ҳам онангни ҳимоя қилмаганини унутма. Сен ҳали ёшсан-ғўрсан, белинг оғриб бир тийин топмагансан, кетмон нима, ҳатто пахтанинг ранги қандайлигини билмасанг ҳам керак. Россияга бориб ишлаётган йигитларнинг дардию изтироблари сенга бегона. Шу сабабли онангнинг манфаатларини ҳимоя қилишингни тўғри тушунамиз, албатта. Аммо бу интилишларинг Ўзбекистон манфаатларига қарши ўлароқ бўлмаслиги керак. Қолаверса, холанг Лола Каримованинг 2001 йилдан буён онанг билан совуқ муносабатлари, жигарларнинг бир-бири билан мулоқот қилмаслиги ҳақида дунёга жар солишга андиша қил. Эртага синглинг билан ҳам онанг яширган бойликларни бўлишда жанжал келиб чиқиб, юз кўрмас бўлиб юрмагин», дегимиз келади. Ўмарилган ва аниқланган пуллар миқдори 2 миллиард доллардан кам эмас дейилади.\nҚизи Имон 2015 йил августда уй ошхонасида бир неча соат бўлган судни хотирлаб ёзган эди. Ҳозир онасининг соғлиғи билан боғлиқ жиддий муаммолари борлигини ва иккита операция ўтказиш кераклигини, аммо уни шифокорларга кўрсатишга рухсат берилмаётгани ҳақида жар солмоқда.\nИнкор этиб бўлмас асос шуки, маҳкума жазони ўташ шартию тартибларини бузди. Яшаш жойидан ўзбошимчалик билан чиқиб кетди, интернет ва мобил воситалардан фойдаланди. Етказилган зарарни тўлаш ҳақида бутунлай унутди.\nПробация хизмати тақдимномасига кўра, қонуний чора қўлланилди. Жазонинг қолган қисмини, 2019 йил мартдан бошлаб, умумий тартибли колонияда ўтамоқда. Ҳозирда айрим халқаро ташкилотлар ва экспертларнинг бўлаётган воқеаларга сиёсий тус беришга ва вазиятда ғаразли мақсадлари йўлида фойдаланиб қолишга уриниши самарасиз ишдир.\nАслида айримлар билиб-билмай иддао қилаётганидан терс равишда Гулнора Каримовага 2017 йилда эмас, балки 2015 йилдаёқ ҳукм ўқилган ва 5 йилга уй қамоғига маҳкум этилган эди. У 2013 йилдан, яъни тергов ҳаракатлари бошланган даврдан уй қамоғида сақланиб келган...\nФАРХОД ЗАЙНИЕВ: МОНОПОЛИЯ-ИҚТИСОДИЁТИМИЗ КУШАНДАСИ!\nҚАРШИ ШАҲРИДА ТОМОРҚАЧИЛАР БОШИНИ ҚОВУШТИРАДИГАН ЕТАКЧИГА ЗАРУРИЯТ СЕЗИЛИБ ТУРИБДИ\nМАИШИЙ КОРРУПЦИЯ ҲАҚИДА УЗУНРОҚ ПОСТ\nИШ ЎРИНЛАРИНИ ЯРАТИШ ДАСТУРЛАРИ ҚУРУҚ ГАПМИ?\nМАТБУОТ КОТИБЛАРИ ҲАҚИДА.\nГулнора Каримовани ким «ўлдирди»? (2-мақола)( 2128)


Намунали томорқачи кўкрак нишонига даъвогарлар кўпаймоқда – UzFK\nby UzFKUserPosted on September 16, 2021 September 16, 2021\nХалқимизда «Сепли бўлгунча эпли бўл», деган пурмаъно ҳикмат бор.\nАна шу мақолни бугунги кунда томорқачиларга нисбатан қўлласа ҳам фойдадан холи бўлмайди. Зеро, томорқа имкониятлари нақадар катта эканлигини оддий ҳисоб-китоблар ҳам тасдиқлайди. Масалан, ўрта ҳисобда битта туманда 36 мингга яқин хонадон бўлса ва уларнинг ихтиёрида 2517 гектарлик томорқа майдони бор, дейлик. Бу ерлардан йилига ўрта ҳисобда 44 минг тоннадан ортиқ сабзавот, картошка, мева ҳамда узум етиштирса ҳам оилалар тўкинлиги ҳам бозорлар баракаси таъминланган бўлади.\nБошқа вилоятларда бўлгани каби Сирдарё вилоятида ҳам ҳар қарич ердан унумли фойдаланиб, шўрхок жойларда ҳам дарахту экин ўстириб, мўъжиза яратаётганлар кўп. Тўғриси, авваллари вилоят аҳолиси чорвачиликдан кўпроқ фойда кўриб, шунга мослашган эди. Эндиликда эса улар ердан ҳам унумли фойдаланиш мумкинлигини билиб қолишди.\nАна шундай тажрибали томорқачилардан бири Сирдарё туманида яшовчи Карим Тўйчиевлар оиласи бўлиб, улар 15 сотихли иссиқхонада бодрингни «Орзу» навини етиштириб, мўл ҳосил етиштирмоқда. Ҳар туб бодрингдан олинган 4-6 килограмм ҳосил оила бюджетига яхшигина даромад келтирмоқда.\nАна шундай моҳир томорқачиларни Ўзбекистон фермер, деҳқон хўжаликлари ва томорқа ер эгалари кенгаши ҳар йили рағбатлантириб келмоқда, бу амалда ўз натижасини бериши, шубҳасиз. Бу жараёнда аҳоли томорқаларидан самарали фойдаланиш, деҳқон хўжаликлари, томорқа ер эгалари шахсий манфаатдорлиги ва масъулиятини ошириш борасидаги ишларга ҳам алоҳида эътибор қаратилмоқда.\nҚолаверса, кам таъминланган ва қаровчиси йўқ оилаларга илғор фермерлар бириктирилиб, уларга томорқа ерларига ишлов бериш, экин экиш ва парваришлаш бўйича ёрдамлашилади.\n– 8 сотих еримиз бор, – дейди Гулистонлик Диёр Ҳайдаров. – Ён-атрофимиздаги қўшнилар иссиқхонадан яхши фойда олаётганига гувоҳ бўлмоқдамиз. Шу боис биз ҳам ана шу еримизда иссиқхона кўриб, халқимиз дастурхони учун помидор ва бодринг етиштиришни йўлга қўймоқчимиз. Яқиндан бўлиб ўтган кўргазмали семинарда пешқадам томорқачиларга кўплаб имтиёзлар борлиги ҳақида маълумотга эга бўлдик. Энг аввало, ердан унумли фойдалансак, 25 фоиздан 100 фоизгача солиқ имтиёзи берилар экан. Шунингдек, биз учун махсус ташкил қилинган «Энг яхши томорқачи» кўкрак нишони ҳам таъсис этилган экан.\nШу ўринда қайд этиш керакки, Президентимизнинг 2018 йил 26 июндаги «Илғор фермер», «Меҳнаткаш деҳқон» ва «Намунали томорқачи» кўкрак нишонларини таъсис этиш чора-тадбирлари тўғрисида»ги қарори муҳим аҳамият касб этмоқда. 2018-2020 йилларда «Меҳнаткаш деҳқон», «Намунали томорқачи» ва «Илғор фермер» кўкрак нишони мингдан ортиқ қишлоқ аҳолисига топширилди.\nАйни кунларда туманларда бу йилги кўкрак нишони номзодларини саралаш босқичи давом этмоқда. Жойларда ана шу мақсадда кўплаб учрашувлар ўтказилиб, аҳолининг хабардорлиги оширилмоқда.\nPrev «Томорқа хизмати»га ажратиладиган кредитларнинг имтиёзли даври узайтирилмоқда\nNext Ҳисоб-китоб фермерликнинг асоси


hidoyat.uz – “Мовароуннаҳр” нашриётининг сайти - Фасоҳатли тил\nТилининг фасоҳати ва ширинсўзлик инсон зийнати. Али ибн Ҳусайн (розияллоҳу анҳу) ривоят қилади. Ибн Аббос (розияллоҳу анҳу) Расулуллоҳга (соллаллоҳу алайҳи ва саллам) юзландилар. Ул зотнинг устиларида иккита кийим бор эди. Ибн Аббоснинг кифтида эса икки ўрам соч бўлиб, оппоқ эди. Расулуллоҳ (соллаллоҳу алайҳи ва саллам) амакиларига қараб туриб, табассум қилдилар.\nШунда Ибн Аббос: "Ё Аллоҳнинг Расули, сизни кулдирган нарса нима?" деди. Пайғамбар (алайҳиссалом): "Пайғамбарнинг амакисининг жамоли мени ажаблантирди", дедилар. "Жамоли нима?" деди Ибн Аббос. "Фасоҳатли тил", дедилар (Ҳоким ривояти).\nАбу Ҳурайра (розияллоҳу анҳу) ривоят қилади, саҳобалар: "Ё Аллоҳнинг Расули, нега бизнинг фикримиз сизникидек фасоҳатли эмас?" дедилар. Набий (алайҳиссалом): "Аллоҳ таоло мени қўпол гапирувчи қилиб яратмади. Менга сўзларнинг яхшисини ихтиёр этди: у эса Ўзининг Қуръон китобидир", дедилар (Шерозий ва Дайламий).\nКиши оғир-босиқлик билан шошмасдан, дона-дона қилиб, эшитаётганларни зериктириб қўймасдан, имкон қадар чиройли сўзлар билан гаплашиши лозим.\nФасоҳатли сўзлаш Расули акрамнинг (соллаллоҳу алайҳи ва саллам) суннатларидир. Гўзал ва равон сўзлаган ҳазрат Ибн Аббос (розияллоҳу анҳу) Пайғамбардан (алайҳиссалом) мақтов олган эканлар.\n"Оилада фарзанд тарбияси" китобидан\n1241 марта ўқилган.


Вирусга қарши фақат шифокорлар эмас, биз ҳам курашишимиз керак | Ўзбекистон Халқ демократик партияси\nВирусга қарши фақат шифокорлар эмас, биз ҳам курашишимиз керак\n2020-04-08 21:04:00 842\nБарчага ойдек равшан ва маълумки, бугунги кунда бутун дунёда коронавирус инфекцияси билан боғлиқ хатарли эпидемиологик вазият ҳукм сурмоқда. Минг афсуски, ғоятда тез суръатларда тарқалиш хусусиятига эга бўлган ушбу касаллик юртимизга ҳам кириб келди. Оммавий ахборот воситалари, ижтимоий тармоқлар орқали барчамиз коронавирус эпидемияси билан боғлиқ вазиятдан хабардор бўлиб турибмиз.\nПрезидентимиз ва ҳукуматимиз томонидан бу глобал миқёсдаги офатдан халқимизни асраш борасида барча зарурий чора-тадбирлар амалга оширилмоқда. Юртимизда тезкорлик билан қатъий карантин чоралари қўлланилган.\nХалқимиз ҳам бу катта синов олдида ўзининг собит иродаси, ҳамжиҳатлиги, олижаноблиги ва уюшқоқлигини намоён қилмоқда. Карантин тартиб-қоидаларига бўйсуниб, ўзини, оиласини, Ватанимизни асраш йўлида уйда қолаётган ҳамюртларимиз коронавирус пандемиясини жиловлашга сафарбар фидойилар билан гўёки бир сафда турибди.\nДоно халқимиз “Арғамчига — қил қувват”, деб бежиз айтмаган. Ҳамжиҳатлик, бирлашиш, қўл-қанот бўлиш – бугунги лаҳзаларда энг керак бўлган фазилатлар шулардир.\nАммо, минг таассуфлар бўлсинки, ҳали ҳамон эпидемия хавфига бепарво муносабатда бўлаётган одамлар ҳам учраб турибди. Ўзининг, ота-онасининг ва фарзандларининг ҳаётига эътиборсизликни асло оқлаб бўлмайди. Бундай бепарво юртдошларимиз фурсат борида ўзларини ўнглаб олишлари керак. Дунёга ибн Синоларни берган юртнинг фарзанди эканлигимизни ёдда тутайлик.\nШу йил 3 апрель куни Ўзбекистон Республикаси Президенти Шавкат Мирзиёев пандемия тарқалишининг олдини олиш борасида халқимизга яна бир бора мурожаат қилди.\nМурожаатда коронавирус тарқалиб кетмаслиги учун давлат барча чораларни кўришини, аммо шу синовли дамларда ҳар бир ўзбекистонлик, ҳар бир идора, жамоатчилик вакиллари бир мушт бўлиб ҳаракат қилишимиз кераклиги, касалликни маҳалламизга, уйимизга, оиламизга олиб кирмаслик учун энг аввало ўзимиз масъул эканлигимиз таъкидланди.\nМутахассислар «япон феномени»ни улардаги ўзига хос саломлашиш, шахсий масофани сақлаш, тез-тез кийим алмаштириш, юз-қўлни ювиш, тўла ювиниш, тўғри овқатланиш, фаол турмуш тарзи ва спорт каби 13та қоида ва урф-одатлар сақланиб қолгани билан асосламоқдалар.\nБу эса бизда ҳам азал-азалдан мавжуд – қўлини кўксига қўйиб саломлашиш, уйга меҳмон келганда қўлга сув қуйиш, жамоат жойларида масофани ушлаш, мева-сабзавотларни кўп истеъмол қилиш каби урфларимизни янада мустаҳкамлашни тақозо этади...\nАна энди танамизга холисонилло бир ўйлаб кўрсак, чиндан ҳам тозалик-озодаликка бекаму кўст риоя этиш – асли бизнинг миллий қадриятимизнинг ажралмас бир қисми эмасмиди? Момоларимиз ва оналаримиз қиз бола тарбияланаётган хонадонда унга поклик-озодаликни пиёла ювишдан бошлаб ўргатиши сир эмас-ку. Келинларнинг кўча супуришидан тортиб, жамбил-райҳон экишларигача она замин ва ҳавони мусаффолаш алифбоси эди.\nНегадир кейинги пайтларда шундай яхши одатларимиз сал унутилаётгандай бўлиб қолди. Умид қиламизки, бу синов яна ўзлигимизга, пок момоларимиз берган сабоқларга қайтишимизга бир сабаб бўлади.\nҲамжиҳатлик, бирдамлик, қоидаларга риоя қилиш, яхши ният, собит ирода ҳар биримизга йўлдош бўлсин.\nХДП фракцияси аъзоси


Сиз чекасиз, жабрини бошқалар тортади\n3 Июл 2020 Қозоғистонда Нурсултон Назарбоев ҳайкали очилди\n3 Июл 2020 Президент томонидан «Геодезия ва картография фаолияти тўғрис…\n3 Июл 2020 Sam Autoнинг янги модели - Тез ёрдам машинаси\n3 Июл 2020 Икки ёшли қизалоқ ЙТҲ қурбони бўлди\n27 Дек 2018 2717\nБугунги кунда “Чекиш саломатлигингиз учун жуда хавфли”, “Чекиш инсонни ўлдиради”, “Чекиш ўпка ракига олиб келади” каби иборалар ёд бўлиб кетди. Ҳатто ҳар бир сигарета қутисида катта-катта қилиб ёзилмоқда. Шиор қилиб олганмиз. Тадбирларда шу гапларни айтамиз, ёшларга бу хавфли эканини уқтирамиз. Аммо сўзимиз ва амалимиз турлича. Насиҳатда ҳаммадан олдин юрганлар, ўрнак бўлишга келганда ўзини четга олади.\nБу бепарволик ўзи ва яқинлари жонига қасд қилиш эмасми?\nТамакини мунтазам истеъмол қилиш, аввало, унга ўрганиб, боғланиб қолишга олиб келади. Саломатликка жиддий зиён келтиради. Юрак ишемик касаллиги, инсульт ва периферик томирлар касалликлари ривожланишининг хавфли омилларини келтириб чиқаради. Дунё бўйича юрак-қон томир тизими касалликлари туфайли вафот этаётган одамлар сони йилдан-йилга ошмоқда. Ҳар йили глобал тамаки эпидемияси деярли 7 миллион инсон умрига зомин бўлмоқда. Энг ачинарлиси, улардан 900 мингдан ортиғи чекмайди, лекин тамаки тутуни таъсири остида заҳарланганлардир.\nТадқиқотлар натижаси, тамаки маҳсулотларига ружу қўяётган ёшларнинг аксарияти ота-онасидан ўрнак олиб, кашандага айланаётганини кўрсатмоқда. Бир кунда ер юзидаги ўртача юз минг нафар ўсмир катталарга – ота-онаси, қўни-қўшни ёки яқинларига тақлид оқибатида шу иллат домига тушмоқда. Айни вақтда 13-15 ёшли ҳар 5 нафар ўсмирнинг бири чекади.\nШифокорларнинг таъкидлашича, сигарет таркибидаги зарарли моддаларнинг 14 таси гиёҳванд модда ҳисобланади. Жаҳон соғлиқни сақлаш ташкилоти томонидан тамаки пассив наркотик, деб эълон қилинган. Кашандалар турли хасталикларни тамаки орқали ўзларига чақираётганини ҳатто ўйлаб кўрмайди.\nЮртимизда тамакининг аҳоли саломатлиги ва мамлакат иқтисодиётига етказадиган зарари ҳисобга олиниб, унинг истеъмолини тартибга солиш мақсадида 2011 йил 5 октябрда Ўзбекистон Республикасининг “Алкоголь ва тамаки маҳсулотларининг тарқатилиши ҳамда истеъмол қилинишини чеклаш тўғрисида”ги қонуни қабул қилинган эди. Аммо бу борадаги кўплаб саъй-ҳаракатлар ҳам одамларнинг фикрларини ўзгартириш учун етарли бўлмаяпти. Айниқса, ўсмир ёшида бунга ружу қўяётган ўғил-қизлар бу одатни кейинчалик хоҳлаб ҳам тарк этолмаяпти.\nМазкур ҳуқуқий ҳужжатлар доирасида бугун аҳоли орасида тамаки истеъмолини камайтириш бўйича қатор чора-тадбирлар амалга оширилаётир. Хусусан, тамаки маҳсулотларига солиқлар ставкаси оширилиб, унинг тутунидан холи муҳит яратиш учун шарт-шароитлар яратилмоқда. Шу билан бирга, назорат қилиш усуллари кучайтирилиб, тарғибот-ташвиқот ишлари олиб борилмоқда.\nАслида атроф-муҳитга зарар келтираётган, ифлослантираётган фуқароларга нисбатан кўпам қарши фикр билдиравермаймиз. “Менга нима” деган лоқайдлик онгимизга сингиб кетган. Аммо ўйлаб кўрилса битта инсоннинг чекиши ўзидан кўра кўпроқ атрофдагиларга ёмон таъсир қилади. Шу юртда яшайдиган ҳар бир инсон содир бўлаётган воқеа-ҳодисага бефарқ бўлмаслиги, огоҳлантиришни ўзининг вазифаси, фуқаролик бурчи, деб ҳисоблаши давлат ривожи, жамият тараққиётига хизмат қилади.\nСигарет чекаётган ҳамкасбларимиз ҳам қилган ишларидан, эътиборсизлигидан хижолат бўлади. Эҳтимол, шу каби амалий чора-тадбирларга кўпроқ аҳамият бериш керакдир.\nЖаҳон соғлиқни сақлаш ташкилотининг Европадаги бюроси томонидан “Йўл харитаси” ишлаб чиқилган. Кашандаликка қарши курашиш мақсадида ташкил этилган мазкур йўл харитасининг асосий мақсади тамаки билан боғлиқ касалланишларнинг олдини олиш ва бунинг учун тамакидан холи ҳудудни ташкил этишдир.\nШу асосда юртимизда ҳам тамаки саноати мониторингини қилиш, унинг тутунидан бутунлай холи жамоат хоналари, иш жойлари ва транспортини яратиш ва бу билан одамларни тамаки тутуни таъсиридан ҳимоялаш, барча тамаки ўрамларига, унинг саломатликка зарари хусусидаги маълумотлар жойлаштириш ва салбий хусусиятлари ҳақида тарғибот-ташвиқотлар олиб борилмоқда.\nМуттасил чекиш оқибатида томирлар тораяди, артериялар чўзилувчанлиги йўқолади. Натижада юрак ишемик касаллиги пайдо бўлади. Никотин таъсири оқибатида юрак уришининг тезлашиши стенокардия хуружини келтириб чиқаради. Чекувчилар бошқаларга нисбатан кўпроқ ўпка, бронхлар ва ҳалқумнинг сурункали касаллигини бошдан ўтказади. Уларда сурункали бронхит 5-6 марта кўп учрайди. Тамаки таркибидаги қурум нафас йўлларида ўтириб қолади. Натижада лорингит келиб чиқади. Овоз бўғилиб, хириллаш пайдо бўлиши мумкин. Респиратор касалликлар хавфи ортади. Чекиш ўпка ракининг 71, нафас йўллари сурункали касалликларининг 42, юрак-қон томир касалликларининг 10 фоизи сабабчисидир.\nТурли иллатлардан йироқ, ўзи ва атрофдагилар учун масъулиятни ҳис қиладиган ёшларни тарбиялашда, аввало, уларнинг иродасини тарбиялаш, бўш вақтини тўғри тақсимлаш, ўзига бўлган ишончини ошириш муҳимдир. Шунда миллат келажаги, авлодлар саломатлиги ҳимояланган бўлади.\nҚозоғистонда Нурсултон Назарбоев ҳайкали очилди\nҚозоғистон Президенти Қосим-Жомарт Токаев Миллий мудофаа универс…\nПрезидент томонидан «Геодезия ва картография фаоли…\n2020 йил 2 июлда Ўзбекистон Республикаси Президенти томонидан ЎР…\nИшлаб чиқарилаётган Sam Auto линейкаси ISUZU D-Max нег…\nИкки ёшли қизалоқ ЙТҲ қурбони бўлди\nПойтахтимизнинг Учтепа туманида кўнгилсиз натижа билан якун топган ЙТҲ содир бў…\nЎзбекистонда COVID-2019 РНКсини ажратиш диагностик…\nБугунги кунда дунё миқёсида COVID-19 билан касалланганлар сони кундан кунг…\nЦемент импортини енгиллаштириш топшириғи берилди\nЦемент импорти бўйича чекловлар бекор қилинганлигига қарамасдан жорий йилнинг и…\n5 Июн 2020 2624\n4 Июн 2020 2398\n6 Июн 2020 2215\n11 Июн 2020 2100\n7 Июн 2020 2051\n5 Июн 2020 2018\n6 Июн 2020 1969\n12 Июн 2020 1966\n6 Июн 2020 1764\n4 Июн 2020 1751\n5 Июн 2020 1726\n5 Июн 2020 1699\n12 Июн 2020 1678\n4 Июн 2020 1593\n12 Июн 2020 1477\n12 Июн 2020 1453\n12 Июн 2020 1439\n8 Июн 2020 948\n6 Июн 2020 809\n8 Июн 2020 768


Она тилининг сўз бойлигидан фойдаланмаслик маънан қашшоқликка олиб боради - Халқ сўзи\n15:08 22 Октябр 2020 Жамият\nЎзбек тилининг Навоий бобомиз очиб берган гўзаллиги миллатимиз қалбига хос чиройни, сўз бойлиги эса маънавиятимиз хазинасини яққол ифода этади. Шу боис она тилимизни қадрлаш туйғуси қонимизда, дилимиз тубида муқим.\nЛекин замон ўзгаргани сайин тилимизда ҳам лисоний ҳодисалар содир бўлмоқда. Бу ижтимоий онгимизда содир бўлаётган ўзгаришлар билан боғлиқ, албатта. Ана шундай жараёнлардан бири бу она тилимизга хос катта бойликнинг кенг омма эътиборидан четда қолаётгани, десак муболаға бўлмайди.\nМисол тариқасида бир ҳолатни келтирайлик. Оммавий ахборот воситалари,интернет ресурслари тил манбалари ҳисобланади. Бироқ, агар эътибор берсак, кўп ҳолларда телевидение ёки радио орқали берилаётган материаллар, интернет сайтларидаги контент тили жуда жўн, ҳар бир тушунчага талайгина синонимлар бор бўлса ҳам, гоҳида бир хатбошида бир хил феъл ёки сифатни кўп бора такрорланганини кўрамиз.\nБунинг сабабини сўрасангиз «мазмун энг оддий ўқувчи, томошабин ёки тингловчига тушунарли бўлиши лозим», деган жавобни эшитамиз.\nТўғри, оммавий ахборот воситалари ёки интернет ресурслар орқали етказилаётган маълумотлар кенг оммага тушунарли бўлиши керак. Лекин журналистлар, адабиётчилар ва умуман, она тилимиздан касб фаолиятида ҳар куни фойдаланадиган одамлар оддий инсонлар даражасига тушиши эмас, балки уларнинг савиясини кўтариши лозим.\nАгар биз фақат мана шундай «амалий» мақсадлар ортидан қувиб, она тилимиз сўз бойлигини ҳисобга олмай қўядиган бўлсак, халқимиз маънан қашшоқлашмайдими? Ахир аввало тил билан ишлайдиган, фаолияти айнан она тили билан боғлиқ бўлган инсонлар унинг бойлигини сақлаб қолиш ва асрлар давомида сайқал топган жилосини кенг оммага етказиши керак.\nВаҳоланки, ҳозир бу хайрли мақсадни амалга ошириш учун имкониятлар ҳар қачонгидан ҳам бисёр. Ахборот коммуникация технологиялари шу даражада кучлиги, улар жуда қисқа муддатда инсон онгини ё ижобий, ё салбий томонга ўзгартириб юбориши мумкин. Шундай экан, нима учун биз бу имкониятлардан самарали фойдаланмаймиз?\nАфсуски, кўп ҳолларда бундай саволлар жавобсиз қолмоқда. Саводсизлик, луғат бойлигидан фойдаланмаслик, қўпол сўзларнинг кўплиги – бу жиҳатларни кундалик сўзлашув услубимизда қайд этмай, иложи йўқ. Афсуски, тилнинг ўзигагина нисбатан қандайдир чоралар қабул қилиш бу ҳолатда ёрдам бермайди. Токи биз ўзимиз эшитаётган нутқимизга нисбатан бефарқ бўлиб қолар эканмиз, тилимизнинг бебаҳо бойлигини сақлаб қолиш, унинг ривожини таъминлашга ҳисса қўша олмаймиз.\nОна тилимиз тараққиёти билан боғлиқ муаммоларни ҳал қилишнинг энг самарали усули – унга бўлган муносабатни ўзгартириш, одамларда унинг бутун бойлигидан тўлиқ фойдаланишга иштиёқ уйғотиш ва шу орқали улар онгини мутлақо бошқа, юксак даражага кўтаришдан иборат.\nШу жиҳатдан мутолаа масаланинг энг яхши ечими эканлиги аниқ. Айнан шу боисдан давлатимиз раҳбари, янги Ўзбекистонни барпо этиш жараёнининг аввал бошиданоқ китоб ўқишни оммалаштириш мавзусини кўп бора кўтардилар, бу борада анчагина амалий чоралар ҳам кўрилди.\nТўғри, инсоният бошида турли синовли кунлар бор. Бу йилги пандемия ҳам бунга мисол бўла олади. Лекин мана шу имтиҳон ҳам шуни кўрсатдики, халқимиз ҳали ҳам бўлса одамийлик, меҳрибонлик, ўзаро ҳамжиҳатлик каби қадриятларини сақлаб қолган, улар ҳали ҳануз онгимизда, қалбимизда мустаҳкам.\nБу ҳам бўлса, аввало, она тилимиз, унга асрлар давомида шаклланган маънавиятимиз туфайли, десак муболаға бўлмас. Зеро, она алласи билан ҳаётимизга кириб келган, умримиз давомида йўлчи юлдуз, сўнмас қуёш бўлиб йўлимизни ёритиб келаётган тилимизни асраб авайласак, уни янада ривожлантирсак, ўзга юртларда фахр ила тарғиб қилсак, биз, аввало, маънавиятимизни сақлаб қолган бўламиз.\nСардор Умурзоқов ва Жамшид Қўчқоровга иккинчи чоракда 75 триллион сўмлик инвестицияларни амалга ошириш вазифаси қўйилди\nШавкат Мирзиёев: Илм бўлмаса, лаборатория бўлмаса, қандай қилиб рақобатбардош маҳсулот ишлаб чиқариш мумкин?!\nОтнинг ўлими — итнинг байрами — Кушербаев пахта ёғи нархининг ошиб кетиши ҳақида\nСССР даврида тарбияланган коррупционер ва боқимандаларнинг ҳисобига Ўзбекистон қаддини кўтариши қийин бўляпти — Қодиров Ўзбекистонда ўзбекофобия борлигига шама қилди


ШВЕЦИЯ ОЛИМЛАРИ ЭРКАКЛАРДАГИ БЕВАҚТ ЎЛИМ АЛОМАТИНИ АНИҚЛАШДИ — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Bu qiziq/ШВЕЦИЯ ОЛИМЛАРИ ЭРКАКЛАРДАГИ БЕВАҚТ ЎЛИМ АЛОМАТИНИ АНИҚЛАШДИ\nМутахассислар 1943 йилда Швецияда туғилган 798 нафар эркак иштирокида тадқиқот ўтказишди\nSputnik сайтининг хабар беришига кўра Швеция олимлари эркаклардаги бевақт ўлим аломатини аниқлашди. Бу ҳақда MedicalXpressпортали хабар қилмоқда дейилади Sputnik хабарида.\nМаълум бўлишича, тинч ҳолатда дақиқасига 75 мартадан кўп юрак уриши эркаклар ўртасидаги бевақт ўлим хавфини икки бараварга оширар экан.\n1973 йилдан бошлаб олимлар 1943 йилда Швециянинг Гётеборг шаҳрида туғилган 798 нафар эркак иштирокида тадқиқот ўтказишган. Ҳар бир кўнгилли анкета тўлдириб, унда ўз турмуш тарзи, оиласидаги юрак қон-томир касалликлари тарихи ва стресс (қаттиқ ҳаяжон, руҳий зарба ҳолати) даражаси ҳақида ёзишган.\nСўнгра мутахассислар уларни юрак уриш маромига қараб тўрт гуруҳга ажратишди: дақиқасига 55 марта ва ундан кам, 55-65, 65-75 ҳамда 75 марта ва кўпроқ.\nТадқиқот натижалари шуни кўрсатдики, юраги дақиқасига 55 мартадан кўп урган кўнгиллилар тамаки чекишган ва кўп ҳолларда стресс ҳолатини бошдан кечиришган. Шу билан бирга, юраги дақиқасига 75 мартадан кўп урган кишилар бошқаларга нисбатан икки марта кўпроқ юрак хасталикларига чалинган. Бу эса уларнинг ушбу хасталиклардан бевақт ҳаётдан кўз юмишларига сабаб бўлган.


Афғонистон: 'Ҳамма Рональдою Мессига ‘ошиқ’ - BBC Uzbek - Dunyo\nСўнгги янгиланиш 31 январ 2013 - 09:29 GMT\nАфғонистонда бугун Рональдоми, Месси ёки Какаларни излаб, ортиқча сарсон бўлмайсиз\nАфғонистонда ҳам Испания ва ҳам Англия премьерлигаси шу қадар оммалашибдики, қаерга қараманг, бирор бир жамоаси рамзи ёки футболчиси акси туширилган матоҳга кўзингиз тушаркан.\nАфғонистон сафарида бўлган Би-би-си мухбири Эмал Пасарлайнинг айтишича, шаҳар дўконларида Оврўподаги манаман деган футболчининг футболкасини ёзнинг иссиғи бўлмайдими ёки қишнинг совуғи, ҳеч бир сарсон бўлмай топа оласиз.\nТермула, термула хуморидан чиқиб, мазза қилиб чой ичаман десангиз эса, "Реал"никими ёки "Арсенал", "Барса"никими ва ё "Манчестер Юнайтед", энг сара Оврўпо клублари рамзлари туширилган финжонлар ҳам шаҳар дўконларида сизга мунтазир, дейди у.\nБуниси ҳам ҳали ҳолва: Кобулни кезсангиз, ҳали Рональдо, ҳали Месси, ҳали яна у инглиз ёки бу испан футболчиси акс этган каттаю кичик плакатларга ҳам кўзингиз тушади.\nОдамлар, ҳатто, хусусий машиналарида ўзлари севган инглиз ёки испан жамоаси рамзи туширилган ёстиқчаларни ҳам қўйиб олишибди.\nШахсан ўзим яқинда дунёнинг энг номдор мураббийси Хосеп Гвардиола билан уч йиллик шартнома имзолаган Олмониянинг "Бавария"си ва асли ўзбекистонлик миллиардер Алишер Усмонов ҳамсоҳиблик қилувчи Лондоннинг "Арсенал"иникини кўрдим, дейди мухбиримиз.\n'Ҳамманинг Рональдога ўхшагиси келади'\nМаҳаллий футбол ишқибозларини энг "суйдирган" ва "куйдирган"и Криштиану Рональдо экан\nКобулда бўлган мухбиримизнинг айтишича, қизми, ўғил, шаҳар болалари орасида, айниқса, Португалия ва "Реал"(Мадрид) юлдузи Криштиану Рональдо бирдек машҳур.\nКўча-куйда Рональдога ўхшаб сочларини тарашлаб, геллаб, ёпиштириб олган болакайларга ҳар қадамда тўқнаш келасиз.\nАгар, гаплашсангиз, кўпчилиги унга жуда ҳавас қилишади. Рональдодек футболчи бўлишни исташади.\nАфғонистонлик ўсмир йигитчалар орасида эса, Рональдодан ташқари, Аргентина ва "Барса" юлдузи Мессининг наклейкалари ҳам қўлма-қўл бўлиб кетган, дейди у.\nРональдою Мессига ошиқлик борасида мен суҳбатлашган афғон қизлари ҳам ўғил болаларидан заррача қолишишмайди.\nАфғон қизларининг бу икки футболчи жамоаси иштирокидаги учрашувларни ҳам ҳай-ҳайлашиб роса томоша қилишлари, рости гап, ўзимни ҳам ҳайрон қолдирди, дейди мухбиримиз.\nУнинг айтишича, бунга, маълум маънода, маҳаллий телевизион каналлар, айниқса, хусусийлари орқали манаман деган Оврўпо давлатлари миллий чемпионатлари учрашувларининг кенг миқёсда олиб узатилаётгани ҳам сабаб бўлмоқда.\n"Оврўпоники билан Афғонистон вақти бир неча соатга фарқ қилгани учун, ҳатто, аввал жонли кўрсатилган ўйинлар ёзиб олиниб, эртасига такроран ҳам намойиш этилади", дейди у.\nМухбиримизнинг сўзларидан аён бўлишича, ҳозирга келиб, бутун Афғонистон бўйлаб фаолият юритаётган хусусий телевизион каналларининг сони етмишдан ортади.\nШунда ҳам, кимки телевизор орқали кўролмай қолган бўлса, Англия премьерлигаси бўладими ёки Испания Ла Лигаси ўйинлари, энг сўнгги натижаларидан бемалол маҳаллий нашрлар орқали бохабар бўлиши мумкин экан.\nАфғон болалари орасида, бор туришича Рональдо бўлишни орзу қилаётганларнинг саноғи йўқ...\nАгар, мухбиримизнинг сўзларига қаралса, футбол афғон болалари орасида жуда оммалашиб бораётган эса-да, футболчи бўламан, деганлари учун ҳозирча мамлакатда етарлича шарт-шароит йўқ.\nҲалича махсус футбол академиялари ташкил этилмаган, болалар маҳаллий клублар қошида ташкил этилган майдонлардан фойдаланишади.\nҚиш сабаб, ўша клублар ҳам ёпиқ бўлган ҳозиргидек бир шароитда эса, ости бетондан бўлган баскетбол майдончаларида футбол ўйнаётган болаларга ҳам кўзим тушди, дейди у.\nАммо, маълум бўлишича, пойтахт Кобул бўладими ёки вилоят мактаблари, ҳар бири ўзининг терма жамоаси ва футбол майдонига эга. Ҳамда болалар мактаб ҳудудида хуморларидан чиққунча тўп суришлари мумкин экан.\nБунга ҳам қаноат қилмаган болакайларни кўча-куй ва хиёбонларда ҳам футбол ўйнаб юришганига гувоҳ бўлдим, дейди мухбиримиз.\nКрикет қолиб, футбол "васвасаси"\nОммабоплиги борасида футбол сўнгги йилларда Афғонистонда кўпларнинг ўйини бўлган крикетга етай деб қолибди.\nЭркакларники-ку, майли, яқинда футбол бўйича Афғонистон хотин-қизлар миллий терма жамоаси ҳам ташкил қилинган.\nЎтган йил эса, Афғонистон тарихида илк бор миллий чемпионат уюштирилиб, финал учрашувида қадим Ҳиротнинг Тўфони Ҳарирўд жамоаси аксаран ўзбеклар яшовчи Афғонистон шимолини намоён этган Симўрғи Албрузни мағлуб этиб, мамлакатнинг биринчи чемпионига айланганди.\nБутун Афғонистондан бўлган саккиз клуб иштирокида бир ой давом этган чемпионат ўйинлари минглаб маҳаллий футбол ишқибозларини ўзига жалб этганди.\n2011 йилда эса, саноқли бўлса-да, халқаро учрашувлардаги ғалабаси ортидан, Афғонистон миллий терма жамоаси ФИФА рейтингида ўз тарихидаги энг юқори – 164-ўринни эгаллаганди.\nУлар ўз ютуқлари билан, дейлик, ён қўшнилари Покистон ва ҳатто, Қирғизистонни ҳам ортда қолдиришга муваффақ бўлишганди.\nБугун афғонистонлик футбол ишқибозларининг орасида жаҳон футболи юлдузларининг энг машҳури бўлган Криштиану Рональдо эса, ўзининг хайрия ишлари билан ҳам афғон халқига яхши таниш.\nПортугалиялик футбол юлдузи УЕФАнинг Халқаро Қизил Хоч ташкилоти билан Афғонистондаги миналардан жабр кўрган инсонларга кўмак беришга қаратилган дастурига бевосита бош қўшган.\nАфғонистон энди 2014 йилги Жаҳон чемпионатида иштирок эта олмайди


19:00 / 12.11.2018 1726 pdf Ўқиш режими + -\n16. Хожа Муҳаммад Баҳоуддин Нақшбанд қуддиса сирруҳу\nБу зот ҳижрий 718 сана – милодий 1318 санада Бухорои шарифнинг Қасри Орифонида дунёга келдилар ва ҳижрий 791 сана – милодий 1389 санада ўша ернинг ўзида дунёни тарк этдилар.\n17. Хожа Алоуддин Аттор қуддиса сирруҳу\nУ киши ҳижрий 802 сана – милодий 1399 санада Чағониён номли жойда вафот этганлар. Туғилган саналари маълум эмас.\n18. Хожа Яъқуб Чархий қуддиса сирруҳу\nБу зоти шарифнинг Ғазна вилояти, Чарх қишлоғида туғилганлари маълум. Қайси санада туғилганлари эса маълум эмас. Мавлоно Яъқуб Чархий ҳазратлари ҳижрий 851 сана – милодий 1447 санада ҳозирги Душанбе шаҳрида вафот этганлар.\n19. Хожа Убайдуллоҳ Аҳрор қуддиса сирруҳу\nБу зот ҳижрий 806 сана – милодий 1404 санада Тошкент шаҳрининг Боғистон номли даҳасида дунёга келганлар. Ҳижрий 893 сана – милодий 1490 санада вафот топганлар.\nХожа Убайдуллоҳ Аҳрор раҳматуллоҳи алайҳи силсила омонатини мавлоно Яъқуб Чархий ҳазратларидан олганлар. Шунингдек, Абдулхолиқ Ғиждувоний, Шоҳ Нақшбанд ва Алоуддин Аттор раҳматуллоҳи алайҳимдан маънавий озуқа ҳам олганлар.\n20. Хожа Муҳаммад Зоҳид қуддиса сирруҳу\nБу зоти олийнинг туғилган юртлари ва йиллари ҳақида маълумотимиз йўқ. Вафотлари эса ҳижрий 936 сана – милодий 1529 санада Бадахшда бўлган.\n21. Дарвиш Муҳаммад қуддиса сирруҳу\nБу зоти олийнинг туғилган юртлари ва йиллари ҳақида маълумотимиз йўқ. Вафотлари эса Дасфирорда ҳижрий 970 сана – милодий 1562 санада бўлган.\nДарвиш Муҳаммад раҳматуллоҳи алайҳи силсила омонатини Хожа Муҳаммад Зоҳид раҳматуллоҳи алайҳидан олганлар.\n22. Хожа Муҳаммад Имканагий қуддиса сирруҳу\nҲазрати Хожагий Муҳаммад Имканагий раҳматуллоҳи алайҳи ҳижрий 918 сана – милодий 1512 санада Самарқанднинг Имкана деган жойида таваллуд топганлар. Ўзлари туғилиб ўсган мана шу юртда ҳижрий 1008 сана – милодий 1599 санада вафот этганлар.\nҲазрати Хожагий Муҳаммад Имканагий раҳматуллоҳи алайҳи силсила омонатини ўз оталари Дарвиш Муҳаммад раҳматуллоҳи алайҳидан олганлар.\n23. Хожа Муҳаммад Боқий қуддиса сирруҳу\nҲазрати хожа Муҳаммад Боқий раҳматуллоҳи алайҳи ҳижрий 973 сана – милодий 1565 санада Афғонистоннинг Кобул шаҳрида туғилганлар ва ҳижрий 1014 сана – милодий 1606 санада Деҳлида вафот этганлар.\n24. Имоми Роббоний Аҳмад Форуқ Сарҳандий қуддиса сирруҳу\nИмоми Роббоний раҳматуллоҳи алайҳи ҳижрий 971 сана – милодий 1563 санада Ҳиндистоннинг Сарҳанд шаҳрида шаввол ойининг 14 куни, жумъа кечасида таваллуд топганлар ва ҳижрий 1034 сана – милодий 1625 санада ўша ерда вафот этганлар.\nИмоми Роббоний раҳматуллоҳи алайҳи силсила омонатини хожа Муҳаммад Боқий раҳматуллоҳи алайҳи ҳазратларидан олганлар.\n25. Урватул Вусқо Шайх Муҳаммад Маъсум қуддиса сирруҳу\nШайх Муҳаммад Маъсум раҳматуллоҳи алайҳи Ҳиндистоннинг Сарҳанд шаҳрида, ҳижрий 1007 сана – милодий 1598 санада таваллуд топиб, ўша ерда ҳижрий 1079 сана – милодий 1669 санада вафот этганлар.\nШайх Муҳаммад Маъсум раҳматуллоҳи алайҳи силсила омонатини оталари Имоми Роббоний раҳматуллоҳи алайҳидан олганлар.\n26. Шайх Сайфуддин қуддиса сирруҳу\nИмоми Роббонийнинг набиралари, шайх Муҳаммад Маъсум раҳматуллоҳи алайҳининг ўғиллари бўлмиш шайх Сайфуддин раҳматуллоҳи алайҳи ҳижрий 1049 сана – милодий 1639 санада Сарҳандда таваллуд топганлар ва ҳижрий 1096 сана – милодий 1694 санада ўша ерда вафот этганлар.\nШайх Сайфуддин раҳматуллоҳи алайҳи силсила омонатини ўз оталари Муҳаммад Маъсум ҳазратларидан олганлар.\n27. Саййид Нурмуҳаммад Бадавуний қуддиса сирруҳу\nБу зотнинг туғилган жойлари ва йиллари ҳақида маълумотга эга эмасмиз. Аммо ҳижрий 1135 сана – милодий 1722 санада Бадавунда вафот этганлари маълум ва машҳурдир.\nСаййид Нурмуҳаммад Бадавуний раҳматуллоҳи алайҳи силсила омонатини шайх Сайфуддин ҳазратларидан олганлар.\n28. Ҳабибуллоҳ Мазҳар Жони Жонон Шамсуддин қуддиса сирруҳу\nБу зот ҳижрий 1113 сана – милодий 1701 санада туғилиб, ҳижрий 1195 сана – милодий 1781 санада вафот этганлар. Лекин туғилган ва вафот этган жойлари ҳақида маълумотга эга эмасмиз.\nҲабибуллоҳ Мазҳар Жони Жонон Шамсуддин раҳматуллоҳи алайҳи силсила омонатини саййид Муҳаммад Бадавуний раҳматуллоҳи алайҳидан олганлар.\n29. Шоҳ Али Абдуллоҳ Деҳлавий қуддиса сирруҳу\nУлуғ шайх Шоҳ Али Абдуллоҳ Деҳлавий раҳматуллоҳи алайҳи Панжобнинг Вайтала номли жойида ҳижрий 1158 сана – милодий 1745 санада таваллуд топдилар ва ҳижрий 1240 сана – милодий 1824 санада Деҳлида вафот этдилар.\nШоҳ Али Абдуллоҳ Деҳлавий раҳматуллоҳи алайҳи силсила омонатини Ҳабибуллоҳ Мазҳар Жони Жонон Шамсуддин раҳма-туллоҳи алайҳидан олган эдилар.\n30. Мавлоно Холид Зиёуддин Бағдодий қуддиса сирруҳу\nМавлоно Холид Зиёуддин Бағдодий раҳматуллоҳи алайҳи ҳижрий 1193 сана – милодий 1779 санада Мусул вилоятининг қишлоқларидан бири бўлган Сеҳризорда таваллуд топдилар ва ҳижрий 1242 сана – милодий 1826 санада Шомда вафот этдилар.\nМавлоно Холид Зиёуддин Бағдодий раҳматуллоҳи алайҳи силсила омонатини Шоҳ Али Абдуллоҳ Деҳлавий ҳазратларидан олган эдилар.\n15:29 / 12.11.2018 1078\n20:02 / 12.11.2018 1788\n2740 15:10 / 28.12.2018\n1939 05:00 / 28.02.2017\n3168 15:02 / 30.11.2018\n2288 05:00 / 07.03.2017


Марказий бозорлардаги озиқ-овқат маҳсулотлари нархи маълум қилинди\nДавлат статистика қўмитаси Ўзбекистон бозорларидаги озиқ-овқат нарх-наволари тўғрисида маълумот берди.\nДавлат статистика қўмитаси мамлакат ҳудудидаги марказий деҳқон бозорларида 2020 йил 6 январ куни ўтказилган кузатув ва алоҳида турдаги озиқ-овқат маҳсулотларининг минимал-максимал нархларини маълум қилди, деб хабар бермоқда Kun.uz мухбири.\nСуякли мол гўшти 45 минг сўмдан 66 минг сўмгача (кг)\nКузатув натижасига кўра, 1 кг суякли мол гўштининг минимал нархи Нукус шаҳрининг «Нукус деҳқон бозори», Урганч шаҳрининг «Урганч марказий деҳқон бозори» ва Наманган шаҳрининг «Наманган чорсу деҳқон универсал бозори»даги гўшт расталарида қайд этилган (45 минг сўм). Суякли мол гўштининг максимал нархи эса Тошкент шаҳрининг «Эски жўва деҳқон бозори» ва «Фарҳод деҳқон бозори»да кузатилди (66 минг сўм).\nҚўй гўштининг минимал нархи Нукус шаҳрининг «Нукус деҳқон бозори»да (48 минг сўм) рўйхатга олинган. Максимал нархи эса Тошкент шаҳрининг «Эски жўва деҳқон бозори» ва «Миробод деҳқон бозори»да (78 минг сўм) кузатилди.\nКартошка 2 900 сўмдан 6 минг сўмгача (кг)\nКузатув натижаларига кўра, Тошкент шаҳрининг «Қўйлиқ деҳқон бозори» ва «Миробод деҳқон бозори»да картошканинг сотувдаги минимал нархи (2 900 сўм) қайд этилган. Шу билан бирга, Тошкент шаҳрининг «Олой деҳқон бозори» ва «Миробод деҳқон бозори»да сотувдаги картошканинг нархи максимал нарх сифатида (6 минг сўм) қайд этилди.\nПиёз 1 200 сўмдан 4 минг сўмгача (кг)\nПиёз маҳсулотининг минимал нархи Гулистон шаҳар «Гулистон деҳқон бозори»да (1 200 сўм) рўйхатга олинди. Максимал нарх сифатида эса Тошкент шаҳрининг «Миробод деҳқон бозори»да сотувда бўлган пиёзнинг нархи кузатилди (4 минг сўм).\nСабзи минг сўмдан 5 минг сўмгача (кг)\nСабзи маҳсулотининг минимал нархи Гулистон шаҳар «Гулистон деҳқон бозори» ва Фарғона шаҳар «Фарғона деҳқон бозори»да (минг сўм) қайд этилган. Шу билан бирга, Тошкент шаҳрининг «Миробод деҳқон бозори»да сотувдаги сабзининг нархи максимал нарх сифатида (5 минг сўм) қайд этилди.\nТухум 8 минг сўмдан 15 минг сўмгача (10 дона)\nКузатув натижасига кўра, Гулистон шаҳар «Гулистон деҳқон бозори»даги тухумнинг нархи минимал нарх сифатида қайд этилди (8 000 сўм). Максимал нархи эса Тошкент шаҳрининг «Олой деҳқон бозори», «Қўйлиқ деҳқон бозори» ва «Миробод деҳқон бозори»да қайд этилган (15 000 сўм).\nГуруч 5 минг сўмдан 19 минг сўмгача (кг)\nКузатув натижаларига кўра, гуруч маҳсулотининг минимал нархи Нукус шаҳрининг «Нукус деҳқон бозори», Термиз шаҳрининг «Марказий деҳқон озиқ-овқат бозори», Қарши шаҳрининг «Қарши деҳқон озиқ-овқат бозори», Тошкент шаҳрининг «Олой деҳқон бозори» ва «Миробод деҳқон бозори»да (5 минг сўм) қайд этилган. Максимал нарх эса Тошкент шаҳрининг «Миробод деҳқон бозори»да кузатилди (20 минг сўм).\nЎсимлик ёғи 10 минг 500 сўмдан 17 минг 600 сўмгача (литр)\nЎсимлик ёғи маҳсулотларининг минимал нархи Қарши шаҳрининг «Қарши деҳқон озиқ-овқат бозори»да (10 минг 500 сўм) кузатилди. Максимал нархи эса Тошкент шаҳрининг «Миробод деҳқон бозори»да (17 минг 600 сўм) қайд этилди.\nШакар 6 минг сўмдан 8 минг сўмгача (кг)\nШакар маҳсулотининг минимал нархи Тошкент шаҳрининг «Эски жўва деҳқон бозори», «Қўйлиқ деҳқон бозори» ва «Миробод деҳқон бозори»да (6 минг сўм) кузатилди. Максимал нархи эса Жиззах шаҳар «Жиззах марказий деҳқон бозори», Самарқанд шаҳар «Сиёб деҳқон бозори», Термиз шаҳар «Марказий деҳқон озиқ-овқат бозори», Янгийўл шаҳар «Ихтисослашган Янгийўл шаҳар деҳқон бозори», Урганч шаҳар «Урганч марказий деҳқон бозори», Тошкент шаҳар «Олой деҳқон бозори» ва «Қўйлиқ деҳқон бозори»да (8 минг сўм) қайд этилди.\nТошкент бозорларида ярмаркадаги ёғ учун навбатлар юзага келмоқда\n«Ўрикзор» бозоридаги ўзаро жанжал оқибатида бир киши жароҳат олди\n07:57 / 09.03.2021


Индонезия жамоатчилиги буюк аждодларимиз меросига қизиқиш билдирмоқда – Alhidoya.uz\nИндонезия жамоатчилиги буюк аждодларимиз меросига қизиқиш билдирмоқда\nЎзбекистон элчиси Улуғбек Розуқулов Индонезия Миллий кутубхонаси директори Муҳаммад Шариф Бандо билан музокаралар ўтказди. Унда икки мамлакат миллий кутубхоналари ўртасида ҳамкорликни йўлга қўйиш масаласи муҳокама қилинди.\nМулоқот чоғида шу йил апрель ойида кутубхонанинг катта кино залида Абу Али ибн Синога бағишланган «Шарқдан нур» ҳужжатли фильми бир ҳафта давомида Индонезия жамоатчилиги намойиш этилади.\nШунингдек, Индонезия томони ўзбек мутахассислари Имом ал-Бухорий, Баҳоуддин Нақшбандий, Ал-Хоразмий, Аҳмад Ал-Фарғоний ва Муҳаммад Ал-Мотуридий ҳаёти ва ижодига бағишланган инглиз тилида қатор махсус вебинарлар ўтказиш истагини билдирди.\nМаълумот учун, Индонезия миллий кутубхонаси 1980 йилда ташкил этилган. Китоб фонди 23 миллион донага яқин босма нашр ва 4 миллиардга яқин электрон нашрларга эга. Мамлакат қонунига кўра, кутубхона директори вазир мақомига эга.\nКалит сўзлар: ИндонезияЎзбекистон\nРамазон ҳилолини кузатиш бўйича Марказий Осиё уламолари мулоқоти


Бухорода адвокат туман ИИБда калтаклангани айтилмоқда....\n12.03.2019 21:09 0 204\nБухоро шаҳридаги «Бухоро адолати плюс» адвокатлик фирмаси бошлиғи Мақсуд Камолов Ғиждувон тумани ИИБ ходими уни уриб, учта қовурғасини синдирганини даъво қилмоқда. Бу ҳақда адвокатнинг ўзи «Озодлик» радиосига маълум қилган, деб хабар бермоқда «advokatnews.uz».\n65 яшар адвокат Мақсуд Камолов сўзларига кўра, ҳодиса 2018 йилнинг 25 декабрида Ғиждувон туман ички ишлар бўлимида юз берган. Ўша куни адвокат терговчи чақирувига кўра, ўз ҳимояси остидаги гумондор шахс иши бўйича ички ишлар идорасига борган. ИИБ назорат-ўтказиш жойида (КПП) адвокатни лейтенант қарши олади ва ички ишлар идорасига мобил телефон олиб кира олмаслигини айтади.\n– Мен умуман кутмагандим, бирданига ўнг қўли мушти билан чап биқинимга уч марта қаттиқ зарба берди. Мен энгашиб қолдим. Кутмагандим. Оғриқдан энгашганимдан кейин тиззаси билан айни биқинимга тепди. Шундан сўнг қўлимни орқага қайириб, мени ички ишлар биносининг ичкарисига, уч қаватли бино ичкарисига олиб кириб кетди, – деган Мақсуд Камолов.\n– Прокурор ҳамманинг олдида «ичгансиз, мастсиз» дедию терговчига қараб, «бунинг ичганлигини аниқлаш учун нарколог текширувидан ўтказинг» деди, – қайд қилган Мақсуд Камолов.\nМаҳаллий вақт билан 21:30 да аҳволи оғирлашгач, прокуратурга ходимлари «Тез тиббий ёрдам» чақиришган. Туман шифохонасида Мақсуд Камоловга илк тиббий ёрдам кўрсатишади ва 22:30ларда уйига кетишига рухсат беришади. Мақсуд Камолов жамоатчи ёрдамчиси Исҳоқ Зойиров ёрдамида ўз машинасида Бухородаги иш жойига қайтади. Аммо кийимини ечиш учун қўлини кўтарганида чап биқинида турган кучли оғриққа чидай олмагач, ўғли ва ёрдамчиси томонидан Республика тез тиббий ёрдам марказининг Бухоро филиалига олиб борилган.\n– У ерда мени навбатчи трамватолог-хирурглар кўришди. Рентгендан ўтдим. Шифокорлар пластинкаларни кўриб, «ака, 7, 8 ва 9-қобирғалар ёпиқ синган,» дейишди, – дейди Мақсуд Камолов.\nМақсуд Камолов Ғиждувон туман прокуратураси ва ички ишлар бўлими раҳбариятини жиноятни «ёпди-ёпди» қилаётганликда айбламоқда, дейилади хабарда.\n«Advokat» журнали ўз манбалари орқали ушбу воқеа тафсилотларини ўрганишни бошлаган.\nБухоро тазйиқ адвокат зўравонлик\nМаданият Кеча, 14:12\nҲодиса 19/02, 10:46\nБу ҳудудда ўлим билан боғлиқ ЙҲТ кўп кузатилмоқда. Сабаб...\nҲодиса 12/02, 14:15


Юлдуз Алимова » Esdalik.uz - ёшлик илҳомлари\nEsdalik.uz - ёшлик илҳомлари » Теглар » Юлдуз Алимова\nРоҳатали рўпарасидаги эшик тепасига осилган соатга қараб дақиқа санаб ётарди. Соатнинг аста чикиллаши унинг юрагига ваҳима соларди. Салима соат иккида ишдан чиқиши керак, ўн беш дақиқада уйга етиб келарди. Соат 14 дан 25 дақиқа ўтаяпти. Ундан дарак йўқ. Йўл-йўлакай тўхташ ҳам одати йўқ. Иши тугаши билан уни интиқ кутаётган турмуш ўртоғи ёнига югуради.\nРоҳатали эшикка термулиб ётиб кўзи тешилай деди. Ёнгинасида усти ёпиғлик турган термосдан чойдан қуйиб ичди. Азонда дамланган чой ҳали ҳам қайноқ. Тушликда ҳар куни қайноқ овқат ичади. Термосда турган қиймали маставани очиб кўрди.


Мактаб биноси таъмирланди / ADOLAT ижтимоий-сиесий газетаси\nЖойларда фуқароларнинг мурожаатлари билан ишлаш, уларда қайд этилган масалаларга ечим топиш партия депутатлари фаолиятида алоҳида ўрин тутади. Буни халқ депутатлари Термиз туман Кенгашидаги Ўзбекистон “Адолат” СДП депутатлик гуруҳи томонидан кўрилаётган чора-тадбирлар мисолида ҳам кўриш мумкин.\nЮзма-юз мулоқотлар чоғида сафдошларимиз юртимизда амалга оширилаётган ислоҳотлар, инсон омилига бўлган эътибор ва аҳолини ижтимоий ҳимоялашга қаратилган ҳуқуқий асослар, миллий қонунчилик янгиликлари ҳақида тушунчалар беришмоқда.\nЖумладан, Термиз туман партия кенгаши фаоллари, депутатлардан иборат ишчи гуруҳининг “Саловот” маҳалласида яшовчи кам таъминланган ва ижтимоий ҳимояга эҳтиёжманд фуқароларнинг хонадонларида ўтказилган мулоқотлар ҳам фойдали бўлди.\nМазкур маҳаллада яшовчи фуқаро Аваз Акромов қишлоқ атрофида тўпланиб қолган чиқиндилар атроф-муҳитга салбий таъсир кўрсатаётганини маълум қилди. Депутат аралашгач, туман ободонлаштириш бошқармаси томонидан чиқиндилар белгиланган жойга чиқариб ташланди.\nФуқаро Сожида Исломова уй-жой ва томорқага муҳтожлигини айтиб, ишчи гуруҳидан амалий кўмак сўради. Депутат Ш.Маманов маҳалла фаоллари билан биргаликда С.Исломованинг оилавий шароитини ўрганди ва шундан келиб чиқиб, унга уй-жой олиш учун ҳужжатлар тайёрлаш ҳақида ҳуқуқий тушунча берилди.\nЎрганишлар жараёнида “Айротом” маҳалласидаги 24-умумтаълим мактаби биноси таъмирталаблиги, иситиш қувурларининг носозлиги, бу ҳолатлар мактаб жамоасининг ҳақли эътирозига сабаб бўлаётгани аниқланди. Ушбу масала юзасидан мутасадди ташкилотларга депутатлик сўрови киритилди. Туман ҳокимлиги томонидан масала атрофлича ўрганилиб, туман молия бўлими томонидан таълим маскани биносини таъмирлаш ишлари молиялаштирилди. Тез орада туман қурилиш ташкилоти саъй-ҳаракати билан мактаб биноси капитал таъмирланиб, фойдаланишга топширилди\nМаҳалла аҳли кейинги йилларда аҳоли турмуш фаровонлигини ошириш, айниқса, коммунал хизмат кўрсатиш сифатини яхшилашга қаратилган ислоҳотлар самара бераётганини таъкидлашди. Шу боис ичимлик суви таъминоти яхшиланмоқда, бир қатор йўллар таъмирланиб, электр энергиясидаги узилишлар бартараф этилаяпти.\n“Айротом” МФЙ раиси Оминахон Акбарова Ўзбекистон “Адолат” СДПдан сайланган депутат Мўмин Раҳмоновдан сайловчилар хурсандлигини таъкидлади:\n— Халқ вакилини доимо сайловчилар орасида кўрамиз. Фуқароларнинг мурожаатларига эътибор билан қарайди. Айниқса, аҳолига коммунал хизмат кўрсатиш борасида ташаббус билан чиқиб, тегишли ташкилотлар кўмагида бир неча лойиҳаларни амалга оширди.\nМаҳалладаги “Туронзамин” кўчасида ичимлик суви таъминотида узилишлар кузатилаётган эди. Фуқароларнинг мурожаати асосида масъул ташкилотларга юборилган депутатлик сўрови ва ижро бўйича назорат ўрнатилгани ўз самарасини берди. Таъмирлаш ишлари амалга оширилгач, хонадонлар обиҳаёт билан таъминланди.\nТумандаги 29-оилавий поликлиника жамоаси ҳам ичимлик суви масаласида ёрдам сўрашди. Депутат Мўмин Раҳмонов аралашуви билан туман “Сув-оқава” корхонаси бу ишга жалб этилди. 600 метр масофага қувур ётқизилиб, тегишли тармоққа уланди.\nМамлакатимизда мактабгача таълим сифатини ошириш, боғчаларда болаларни мактабга сифатли тайёрлашни тубдан яхшилаш, таълим-тарбия жараёнига жаҳон амалиётида кенг қўлланилаётган замонавий таълим дастурлари ва технологияларини жорий этишга алоҳида эътибор қаратилмоқда.\nБу борада партиядошларимиз ҳам муайян ишлар қилмоқда. Партиямизнинг “Мактабгача таълим – кадрлар тайёрлашнинг бирламчи бўғини” лойиҳаси доирасида мазкур муассасаларда ўтказилаётган ўрганишлар ҳам МТМларда шарт-шароитларни яхшилаш, мактабгача таълим-тарбия сифатини оширишга қаратилган. Ана шундай мулоқотларда боғча тарбиячилари билдирган бир таклиф амалга оширилди. Партия депутатлари ташаббуси билан тумандаги 1-сонли мактабгача таълим муассасасида қурилган “Шахмат майдончаси” болажонларга катта қувонч бағишлади.\n— Шахмат ақлни чархлайди, инсон тафаккурини ривожлантиради, аниқ мақсад сари интилишга, қийинчиликларни сабр билан енгиб ўтишга ўргатади. Шу маънода шахмат бола онги ривожланишига ижобий таъсир қилади. Кичкинтойларга “Шахмат майдончаси” совға қилган ҳомийлар ва ташаббускор “Адолат” СДП фаолларидан миннатдормиз, — дейди боғча тарбиячиси Хосият Раҳимова.\nПрезидентимизнинг 2017 йил 13 сентябрдаги “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида”ги қарори ҳаётга изчил татбиқ этилмоқда. Вилоятимизда ҳам китоб дўконлари фаолиятини янада яхшилаш, янгиларини барпо этиш мақсадида амалий ишлар қилинмоқда, шаҳар ва туманларда ҳомий ташкилотлар томонидан ёшлар ва кенг оммага мўлжалланган китоб дўконлари ва кутубхоналар ишга туширилмоқда. Бу жараёнда партиямиз фаоллари ҳам четда тургани йўқ. Жумладан, туман партия кенгаши фаоли Шуҳрат Ҳайитов раҳбарлигидаги “Китоб дунёси” масъулияти чекланган жамияти ва туман ички ишлар бўлими бошлиғи, 3-сектор раҳбари М.Амонтўраев ташаббуси билан туман марказида барпо этилган “Китоблар олами” дўкони кўпчиликнинг севимли масканига айланди. Бу ерда китоб савдоси билан биргаликда мўъжазгина ўқув хонаси, нусха кўчириш, компьютер хизмати ҳам йўлга қўйилди.\n— Китоб дўконимизда келгусида интернет тармоғига уланган “Электрон кутубхона” ва “Компьютер ўқуви” хоналарини ташкил қилишни режалаштирдик, – дейди Ш.Ҳайитов. — Шунингдек, туман ёшлари учун адиб ва шоирлар иштирокида давра суҳбатлари, ижодий анжуманлар, мулоқот ва учрашувлар ташкил этиш ҳам кўзда тутилган.\nЗиё масканида яратилган шароит ва қулайликлар ёшларга маъқул бўлмоқда.\nЭҳтиёжманд фуқаролар манфаатлари рўёбга чиқарилди...\nПартиямиз фаоли Акмалжон Йўлчиевнинг Ўзбекистон “Адолат” СДП Норин туман кенгашига етакчилик қила бошлаганига кўп бўлгани йўқ. ...


Ходимлар билан ишлашда қўл келувчи 4 маслаҳат | NORMA.UZ\nХодимлар билан ишлашда қўл келувчи 4 маслаҳат\nРаҳбарнинг ходимларини қандай бошқаришига қараб, унинг етакчилик, лидерлик ва умуман бошқариш қобилиятига баҳо берса бўлади. Қўл остидаги ишчилар билан муносабатни тўғри йўлга қўйиш бутун компаниянинг муваффақиятини, ишнинг унумдорлигини таъминлаб беради. Қуйида бой тажрибага эга бўлган тадбиркорларнинг бу борадаги ёндошуви билан танишасиз.\nҚандай койиш ва қандай мақташ керак?\nШундай қилишга лойиқ топилган ҳодиса рўй берган заҳоти койиш ёки мақташ керак. Дарҳол. Акс ҳолда ходим тушунмайди. Ақли билан-ку тушунади, аммо организмига сингмайди. Анча вақт ўтиб кетгандан кейин ҳодисани кавлаштиришнинг ҳеч кимга кераги ҳам йўқ.\nХодим билан яккама-якка қолибгина уни уришиб бериш мумкин. Бўлмаса, бошқаларнинг ҳам кўнглини, кайфиятини бузасиз. Агар ходим беайб бўлса, янглиш койиган бўлсангиз, мулзам бўлиб қолишингиз тайин. Лидер деб кейин сизни асло тан олишмайди ҳам.\nМақтовни эса барчанинг кўз ўнгида, гувоҳлигида айтиш керак. Аслида ижтимоий исбот ва намуна қилиб кўрсатиш мақтовдан анча муҳим ва устун туради. Кўп мақташ, жиддий койиш керак.\nХодимга отгул керак бўлса...\nАгар ходим бундан фойдаланиб, суиистеъмол қилмайдиганлардан бўлса, ҳар доим қўйиб юбориш керак. Ҳар бир одамнинг ўз ўлчов ва мезонлари бор. Иш вазифаларидан анча муҳим бўлган нарсалар кўп. Қизиғи, одамнинг ўзига қўйиб берсангиз, суиистеъмол қилиш ҳолатлари деярли учрамас экан.\nМукофотни нима қиламиз?\nНегадир барча ходимлар раҳбар мукофот пули тўлашга мажбур деб ўйлашади. Афсуски, унга сазовор бўлиш кераклиги кўпчиликнинг эътиборидан четда қолади. Мукофот пули фақат ишнинг натижаси, ҳажми, ўлчами билан боғлиқ бўлиши керак.\nАгар ходимларнинг иши самараси кўрсаткичлари мавжуд бўлмаса, у янгича, ностандарт натижаларга боғлиқ бўлиши мумкин. Ходимлар мукофотни кутиб ўтиришлари эмас, унга сазовор бўлиш учун ҳаракат қилишлари жоиз.\nТарбиявий аҳамиятга эга бўлмаган мукофот сизга ҳеч қандай фойда келтирмайди. Аммо байрам арафасида ходимларнинг кайфиятини кўтариш учун пул мукофотлари топшириш бундан мустасно.\nХодим хатога йўл қўйса...\nҲар қандай хатонинг ярми ходимники, қолган ярми раҳбарники. Ходим хато қилган-у, бошлиқ “оппоқ” бўлган ҳолат деярли ҳеч қачон юз бермайди. Чунки ҳамма нарсадан бохабар бўлиш, майда деталларигача назорат қилиш бевосита раҳбарнинг иши.\nТасаввур қилиб кўринг: масалан, агар экипаж бошлиғи бўлсангиз, иккинчи учувчи хато қилган тақдирда иккалангиз ҳам вазият қурбонига айланган бўлардингиз. Командир барчанинг ишини бошқаради.